open-index/open-wikipedia-markdown huggingface dataset:
കാട്ടമൃത്

ചിറ്റമൃതിനേക്കാൾ വലിയ ഇലകൾ ഉള്ള, ഇളം തണ്ടിലും ഇലകളുടെ അടിവശത്തും വെള്ള രോമങ്ങൾ കാണുന്ന മറ്റൊരു അമൃതാണ് **കാട്ടമൃത്**.  ചിറ്റമൃതിന്റെ അതേ ഗുണങ്ങളാണ്, എന്നാൽ അതിനേക്കാൾ ഗുണം കുറച്ച് കുറവാണെന്ന് പറയുന്നു. ചിറ്റമൃതിൽ ഇതുപയോഗിച്ച് മായം ചേർക്കാറുണ്ട്. തണ്ടുപയോഗിച്ച് ഉണ്ടാക്കുന്ന മരുന്ന് പനിക്കെതിരെ ഉപയോഗിക്കുന്നു.

## മറ്റു ഭാഷകളിലെ പേരുകൾ
Common name: Malabar Gulbel, Chinese tinospora • Assamese: hoguni-lota • Hindi: गिलोय giloy, गुलंचा gulancha, gurch • Kannada: Sudarsana balli • Malayalam: Pee-amerdu, Kattu amirthu • Marathi: gulvel, vhadli-amrutvel • Nepali: गुरुज Guruj • Sanskrit: Vatsadani, Sudarsana, Amrta • Tamil: potchindil • Telugu: tippatega 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേയ്ക്കുള്ള കണ്ണികൾ
* http://www.efloras.org/florataxon.aspx?flora_id=5&taxon_id=242352337
* ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:മെനിസ്പെർമേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
പാതാളഗരുഡക്കൊടി

ഒരു ബഹുവർഷവള്ളിച്ചെടിയാണ് **പാതാളഗരുഡക്കൊടി**. **പാതാളമൂലി** എന്നും അറിയപ്പെടുന്നു. ഇന്ത്യയിലാകമാനം വരണ്ട പ്രദേശങ്ങളിൽ കാണപ്പെടുന്നു. . വേരും ഇലകളും ഔഷധഗുണമുള്ളതാണ്. പഴുത്തകായിൽ നിന്നും നിറംമങ്ങാത്ത നീലനിറം ലഭിക്കുന്നു.

## മറ്റു ഭാഷകളിലെ പേരുകൾ
Common name: Broom Creeper, ink berry • Bengali: huyer • Hindi: फ़रीद बूटी farid buti • Kannada: ದಾಗಡಿ ಬಳ್ಳಿ daagadi balli, ದಾಗಡಿ ಸೊಪ್ಪು daagadi soppu, ಕಾಗೆ ಮಾರಿ kaage maari • Konkani: वासनवेल vasanvel • Malayalam: പാതാളഗരുഡക്കൊടി paathaalagarudakkoti, പാതാളമൂലി paathaalamuuli • Marathi: वासनवेल vasanvel • Punjabi: ਫਰੀਦ ਬੂਟੀ farid buti, ਵੱਲੂਰ wallur • Oriya: musakani • Sanskrit: अम्बष्ठः ambastha, दीर्घकन्द dirghakanda, दीर्घवल्ली dirghavalli, गारुडी garudi, महामूल mahamula, पातालगारुडी patalagarudi, प्राचीन pracina, सौपर्णी sauparni, सोमवल्ली somavalli, श्रेयसी sreyasi, स्थपनी sthapani, वनतिक्तकः vanatiktaka, वत्सादनी vatsadani, विद्धकर्णी viddhakarni • Tamil: காட்டுக்கொடி kattu-k-koti • Telugu: చీపురుతీగ chipuru-tiga, దూసరితీగ dusaritiga, కట్లతీగె katlatige • Urdu: फ़रीद बूटी farid buti 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ 
* http://www.ville-ge.ch/musinfo/bd/cjb/africa/details.php?langue=an&id=57275
* http://www.flowersofindia.net/catalog/slides/Broom%20Creeper.html
* http://parisaramahiti.kar.nic.in/Medicinal_plants_new/med%20plants/p63.html 
* http://eol.org/pages/2877918/overview
* http://www.herbalcureindia.com/herbs/cocculus-hirsutus.htm  ഔഷധഗുണങ്ങൾ

വർഗ്ഗം:ഔഷധസസ്യങ്ങൾ
പാറമുള്ള്

മാടായിപ്പാറയിൽ നിന്നും ഗവേഷകർ കണ്ടെത്തിയ ഒരിനം സസ്യമാണ് **പാറമുള്ള്**. വടക്കൻ കേരളത്തിലെ ചെങ്കൽ പാറകളിലാണ് ഈ സസ്യം സാധാരണയായി കാണപ്പെടുന്നത്.. നീലനീലി (Blue pansy), പാറപ്പരപ്പൻ (Spotted small flat) എന്നീ ശലഭ-ലാർവകളുടെയും ഭക്ഷണസസ്യമാണ് ഇത്.

## ചിത്രശാല

പ്രമാണം:Spotted small flat laying eggs on Lepidagathis keralensis at Madayipara.jpg|പാറമുള്ളിൽ മുട്ടയിടുന്ന പാറപരപ്പൻ (Spotted small flat)


## അവലംബം


വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അപൂർവ്വ സസ്യങ്ങൾ
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
കറുത്ത വെള്ളിയാഴ്ച (കച്ചവടം)

അമേരിക്കൻ ഐക്യനാടുകളിലെ താങ്ക്സ്ഗിവിങ് ദിനത്തിന്റെ പിറ്റേ വെള്ളിയാഴ്ച്ചയ്ക്കു പറയുന്ന പേരാണ് **ബ്ലായ്ക്ക് ഫ്രൈഡേ** അഥവാ **കറുത്ത വെള്ളിയാഴ്ച**. പരമ്പരാഗതമായി ക്രിസ്തുമസ് ഷോപ്പിങ് സീസണിന്റെ തുടക്കം കുറിയ്ക്കുന്ന ദിവസമാണ് ഇത്. ഈ ദിവസം മിക്ക കടകളും അർദ്ധരാത്രി 12മണിയ്ക്കോ അതിനു മുമ്പോ തുറക്കുകയും ഏറെ വിലകുറച്ച് പല സാധനങ്ങളും വിൽക്കുകയും ചെയ്യും. കോമൺവെൽത്ത് രാജ്യങ്ങളിൽ പൊതുവേ ബോക്സിങ് ഡേയ്ക്കു സമാനമാണ് ഇത്. ബ്ലായ്ക്ക് ഫ്രൈഡേ ഒരു ഔദ്യോഗിക അവധി ദിവസമല്ല, എന്നാൽ മിക്ക സ്ഥാപനങ്ങളും ഈ ദിവസം താങ്ക്സ്‌ഗിവിങിനൊപ്പം അവധി നൽകാറാണ് പതിവ്. ഇതുമൂലം വെള്ളിയാഴ്ച സാധനം വാങ്ങാനെത്തുന്നവർ ഏറെയാണ്. 2005നു ശേഷം വർഷത്തിലെ ഏറ്റവും തിരക്കേറിയ ഷോപ്പിങ് ദിവസമാണ് ഇത്.  എന്നാൽ പത്രവാർത്തകൾ പൊതുവേ  ഈ ദിവസത്തെ ഏറെവർഷങ്ങളായി വർഷത്തിലെ ഏറ്റവും തിരക്കേറിയ ഷോപ്പിങ് ദിവസമായാണ് വിശേഷിപ്പിക്കാറുണ്ടായിരുന്നത്.

ബ്ലായ്ക്ക് ഫ്രൈഡേ എന്ന പദത്തിന്റെ ഉദ്ഭവം ഫിലഡെല്ഫിയയിലാണ്. താങ്ക്സ്‌ഗിവിങിന്റെ പിറ്റേദിവസം വാഹന ഗതാഗതവും മനുഷ്യരുടെ വഴിനടപ്പും താറുമാറാവുന്ന ദിവസമായതിനാലാണ് ഇങ്ങനെ പേരുവന്നത്.  1961നു മുമ്പ് ഉപയോഗത്തിൽവന്ന ഈ പദം ഫിലഡെല്ഫിയയ്ക്കു പുറത്തു പ്രചാരത്തിലായത് ഏതാണ്ട് 1975നു ശേഷമാണ്. പിന്നീട് ഈ പദത്തിന് മറ്റൊരു നിർവചനം നൽകിത്തുടങ്ങി. ഈ ദിവസമാണ് പല കച്ചവടക്കാരുടെയും വാർഷിക വരവുചെലവ് കണക്ക് നഷ്ടത്തിൽനിന്ന് (ചുവപ്പ്) ലാഭത്തിലേയ്ക്ക് (കറുപ്പ്) കടക്കുന്നത് എന്നതിനെ അടിസ്ഥാനമാക്കിയായിരുന്നു ഇത്. 

സാധാരണ ദിവസങ്ങളിൽ ഒൻപതു മണിയ്ക്കും പത്തുമണിയ്ക്കുമൊക്കെ തുറക്കുന്ന കടകൾ വർഷങ്ങളായി കറുത്ത വെള്ളിയാഴ്ച പൊതുവേ വെളുപ്പിനെ ആറുമണിയ്ക്കായിരുന്നു തുറന്നിരുന്നത്. 2000ത്തോടെ ഇത് വെളുപ്പിനെ നാല് അഞ്ച് മണിയൊക്കെ വരെ നേരത്തെയായി. 2011ൽ ആദ്യമായി പല കടകളും അർദ്ധരാത്രിയ്ക്കുതന്നെ തുറന്നു. 2012ൽ വാൾമാർട്ട് ആദ്യമായി കട തലേദിവസം രാത്രി എട്ടുമണിയ്ക്കു തന്നെ തുറക്കാൻ തീരുമാനമെടുത്തു.  ഇതു ജോലിക്കാരുടെ വ്യപകമായ പ്രതിഷേധത്തിനും ജോലിദിന ബഹിഷ്കരണത്തിനുള്ള ആഹ്വാനത്തിനും വഴിതെളിച്ചു. 

## റീട്ടെയ്‌ൽ വിപണനം
നാഷണൽ റീട്ടെയിൽ ഫെഡറേഷൻ ഓരോ വർഷവും താങ്ക്സ്‌ഗിവിങ് ആഴ്ചാവസാനത്തെ വിൽപ്പനക്കണക്കുകൾ പുറത്തുവിടാറുണ്ട്.

## അവലംബം


വർഗ്ഗം:അനൗദ്യോഗിക വിശേഷദിനങ്ങൾ
പിണമ്പുളി

വലിയ ഇലകളുള്ള ഇടത്തരം വലിപ്പമുള്ള ഒരു മരമാണ് ആനവായി, തരളം, മൊന്തൻപുളി, ഭവ്യം എന്നെല്ലാം അറിയപ്പെടുന്ന **പിണമ്പുളി**. Gamboge, egg-tree, false mangosteen, Himalayan garcinia എന്നീ പേരുകളിലും ഇവ അറിയപ്പെടുന്നു. . 14 മീറ്റർ വരെ ഉയരം വയ്ക്കും. Caloptilia garcinicola എന്ന നിശാശലഭത്തിന്റെ ലാർവ ഇതിന്റെ ഇലയാണ് തിന്നുന്നത്. പഴം തിന്നാൻ കൊള്ളും ജാമുണ്ടാക്കാനും ഉപയോഗിക്കാം. വിത്തുവഴിയാണ് വിതരണം. നന്നായി വെള്ളം നനയ്ക്കേണ്ടതുണ്ട്. പഴച്ചാറ് ഡൈ ആയി ഉപയോഗിക്കാം. കാഴ്ചയ്ക്ക് മാങ്കോസ്റ്റീൻ മരവുമായി നല്ല സാമ്യമുണ്ട്. വളർച്ചയുടെ തുടക്കത്തിൽ തണൽ വേണമെങ്കിലും പിടിച്ചുകിട്ടിയാൽ വളരെ വേഗം വളർന്ന് അഞ്ചാം വർഷമാവുമ്പോഴേക്കും കായ്ച്ച് തുടങ്ങും.

## മറ്റു ഭാഷകളിലെ പേരുകൾ
Common name: Mysore Gamboge, Sour mangosteen, False Mangosteen • Assamese: Dampel, Tamal hindi tepor, Tepor tenga • Bengali: chalata • Garo: aruak • Hindi: Jharambi, Tamal, Tumul • Kannada: Devajarige, Devagarike, Devangi, Gansargi, Hirekanigu • Malayalam: anavaya, pinar, samudrapacca • Mizo: thehmusaw • Oriya: tapinchha • Sanskrit: Bhavishya, Kalakhanda, Kusumodar • Tamil: பச்சிலை Paccilai, Pachilai, Pacchilai • Telugu: Cikatimranu, Ivarumamidi, Memaditamalamu, Sikatimramu 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* ചിത്രങ്ങൾ
* http://ntbg.org/plants/plant_details.php?plantid=11880
* ധാരാളം ചിത്രങ്ങൾ
* http://www.sciencedirect.com/science/article/pii/S1875536412600296
* http://davesgarden.com/guides/pf/go/109821/

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ക്ലൂസിയേസീ
വർഗ്ഗം:ഗാർസീനിയ
വർഗ്ഗം:കേരളത്തിലെ സസ്യജാലം
ബിഷപ് ജെറോം കോയിവിള

ലഘുചിത്രം|വലത്ത്‌|ബിഷപ് ജെറോം കോയിവിള
കൊല്ലത്തെ ഭാരതീയനായ ആദ്യത്തെ ബിഷപ്പാണ് **ബിഷപ് ജെറോം കോയിവിള** എന്ന **ഡോ. ജെറോം എം. ഫെർണാണ്ടസ്**. ഇദ്ദേഹം 1901 സെപ്റ്റംബർ 8ന് ചവറയിലെ കോയിവിളയിൽ ജനിച്ചു. സെന്റ് അലോഷ്യസ് സ്കൂളിൽ വിദ്യാഭ്യാസം പൂർത്തിയായ ജെറോം 1915-ൽ സെന്റ് റാഫേൽ സെമിനാരിയിലും സെന്റ് തെരേസ സെമിനാരിയിലുമായി വൈദികപഠനം നടത്തി. 1936-ൽ അദ്ദേഹം അന്നത്തെ കൊല്ലം ബിഷപ്പായിരുന്ന ഫാ. വിൻസന്റ് ഡെറേറയുടെ സെക്രട്ടറിയായി. തുടർന്ന് തിരുവനന്തപുരത്തേക്കുള്ള ഇദ്ദേഹത്തിന്റെ സ്ഥലംമാറ്റത്തെതുടർന്ന് 36ആം വയസ്സിൽ ജെറോം കൊല്ലത്തെ ബിഷപ്പായി സ്ഥാനമേറ്റു. അന്നദ്ദേഹം ലോകത്തിലെ ഏറ്റവും പ്രായം കുറഞ്ഞ ബിഷപ്പായിരുന്നു. 

1937 മുതൽ 1978 വരെ കൊല്ലം ബിഷപ്പായി തുടർന്ന ബിഷപ് ജെറോം ഒട്ടനവധി സ്ഥാപനങ്ങൾക്ക് തുടക്കമിട്ടു. ഫാത്തിമ മാതാ നാഷണൽ കോളേജ്,  കാർമല റാണി ട്രയിനിങ്ങ് കോളേജ്, , കൊട്ടിയം ഭാരത് മാതാ ഐ.ടീ.ഐ., ജ്യോതി നികേതൻസ് വുമൺസ് കോളേജ്, ബെൻസിജർ ആശുപത്രി, നഴ്സിംഗ് കോളേജ് എന്നിവ അവയിൽ ചിലതാണ്. . 1992 ഫെബ്രുവരി 27ന് അദ്ദേഹം അന്തരിച്ചു. തങ്കശ്ശേരിയിലെ ഇൻഫന്റ് ജീസസ് കത്രീഡലിലാണ് അദ്ദഹത്തിന്റെ ഭൗതികശരീരം സംസ്കരിച്ചത്.

## ഇതും കാണുക
* ബിഷപ്പ് ജെറോം നഗർ
* കൊല്ലം രൂപത

## അവലംബം


വർഗ്ഗം:കത്തോലിക്ക പുരോഹിതർ
ശരദിന്ദു ബന്ദോപാധ്യായ്

**ശരദിന്ദു ബന്ദോപാധ്യായ്** ( শরদিন্দু বন্দোপাধ্যায়; 30 March 1899 – 22 September 1970) പ്രശസ്ത  ബംഗാളി  കഥാകൃത്താണ്.   ചരിത്രാഖ്യായികകളും കുറ്റാന്വേഷണ നോവലുകളും, വൈവിധ്യമാർന്ന ചെറുകഥകളും, തിരക്കഥകളും   അദ്ദേഹം രചിച്ചിട്ടുണ്ട്. എങ്കിലും തന്റെ പ്രിയ മാധ്യമം ചെറുകഥയാണെന്ന് അദ്ദേഹം പറയുന്നു.. . ബ്യോംകേശ് ബക്ഷി എന്ന *സത്യാന്വേഷി*  പ്രധാന കഥാപാത്രമായുളള  കുറ്റാന്വേഷണക കഥകൾ  അത്യധികം ജനപ്രീതി നേടിയവയാണ്.  സത്യജിത് റേയാണ് ചിഡിയാഖാന((চিড়িয়াখানা))   എന്ന ചിത്രത്തിലൂടെ ബ്യോംകേശിനെ ആദ്യമായി ചലച്ചിത്രരംഗത്ത് എത്തിച്ചത്.

## ജീവിതരേഖ
ഉത്തർപ്രദേശിലെ ജോൻപൂരിലാണ് ശരദിന്ദു ബന്ദോപാധ്യായ്  ജനിച്ചത്. പിതാവ് താരാഭൂഷൺ മാതാവ് ബിജലിപ്രഭാ. ബാല്യകാലം ചെലവഴിച്ചത്   ഉത്തരകൊൽക്കത്തയിലെ ബാരാനഗറിലായിരുന്നു.  വിദ്യാസാഗർ കോളേജിൽ നിന്ന് ബി.എ. ബിരുദം നേടിയ ശേഷം, പട്നയിൽ വെച്ച് നിയമ പഠനം പൂർത്തിയാക്കി.  പത്നി പാരുൾ  
1938-ൽ വാസസ്ഥാനം  മുംബായിലേക്കു  മാറ്റി. പിന്നീട്. 1952 മുതൽ മരണം വരെ പൂണെയിലായിരുന്നു സ്ഥിര താമസം.

വിജയനഗരസാമ്രാജ്യത്തിന്റെ തലസ്ഥാനമായിരുന്ന ഹംപി നഗരത്തിന്റെ പശ്ചാത്തലത്തിൽ എഴുതപ്പെട്ട തുംഗഭദ്രാർ തീരെ എന്ന ചരിത്ര നോവലിന്  രബീന്ദ്ര പുരസ്കാർ ലഭിച്ചു. , ശരദ്സ്മൃതി പുരസ്കാർ , മതിലാൽ പുരസ്കാർ എന്നീ ബഹുമതികളും നേടിയിട്ടുണ്ട്.

## കൃതികൾ
ആദ്യത്തെ ചെറുകഥ പ്രേതപുരി (1915) ആയിരുന്നു.  1922-ലാണ് ആദ്യത്തെ കവിതാ സമാഹാരം യൌവനസ്മൃതി പുറത്തിറങ്ങിയത്.  180-ൽ പരം ചെറുകഥകളെഴുതിയിട്ടുണ്ട്. ബ്യോംകേശ് കേന്ദ്രകഥാപാത്രമായിട്ടുളള പല കഥകളും ബംഗാളി സിനിമയിലേക്ക് പകർത്തപ്പെട്ടിട്ടുണ്ട്.
### നോവലുകൾ
#കാലേർ മന്ദിരാ [কালের মন্দিরা] (1951)
#ഗൌർമല്ലാർ  [গৌড়মল্ললার] (1954)
#തുമി സന്ധ്യാർ മേഘ്  [তুমি সন্ধ্যার মেঘ] (1958)
#കുമാരസംഭബേർ കബി  [কুমারসম্ভবের কবি] (1963)
#തുംഗഭദ്രാർ തീരെ  [তুঙ্গভদ্রার তীরে] (1965)
#ഝിന്ദേർ ബന്ദി [ঝিন্দের বন্দী]
#ദാദാർ കീർത്തി [দাদার কীর্তি]
#ബിഷേർ ധോയാবিষের ধোঁয়া
#ഛായാപഥിക്  ছায়াপাথিক
#രിംഝിംরিম ঝিম
#മൻചോരാ (মনচোরা )
#ബഹു ജുഗേർ ഒപാർ ഹൊതെ বাহু য়ুগের অপার হতে
#രാജദ്രോഹി (রাজদ্রোহি )
#അഭിജാതക് (আভিজাতক)
#ഷൈൽ ഭവൻ (শৈল ভবন )
### സമാഹാരങ്ങൾ
പല സമാഹാരങ്ങളിലുമായി അദ്ദേഹത്തന്റെ മുഴുവൻ രചനകളും പ്രസ്ദ്ധീകരിക്കപ്പെട്ടിട്ടുണ്ട്.  ബ്യോംകേശ് ബക്ഷി കഥകളുടെ ഇംഗ്ലീഷു പരിഭാഷകളും ലഭ്യമാണ്.
#ഗല്പോസംഗ്രഹ
#ഐതിഹാസിക് കഹിനി സമഗ്ര
#ദഷ്ടി ഉപന്യാസ്
#നാടക് ഒ ചിത്രനാട്യ സമഗ്ര
#ബ്യോമകേശ് സമഗ്ര
#ശരദിന്ദു ഒമ്നിബസ് (1-12 ഭാഗങ്ങൾ )

## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:1899-ൽ ജനിച്ചവർ
സൈബർ തിങ്കളാഴ്ച

കൂടുതൽ ആളുകളെ ഓൺലൈൻ ആയി ഷോപ്പു ചെയ്യാൻ പ്രേരിപ്പിക്കാൻ അമേരിക്കൻ ഐക്യനാടുകളിൽ താങ്ക്സ്‌ഗിവിങിനുശേഷം വരുന്ന കറുത്ത വെള്ളിയാഴ്ചയ്ക്കു ശേഷമുള്ള തിങ്കളാഴ്ചയുക്ക് വ്യാപാരികൾ നൽകിയ മാർക്കറ്റിങ് പദമാണ് **സൈബർ തിങ്കളാഴ്ച** അഥവാ **സൈബർ മണ്ഡേ**. 2005 നവംബർ 28നു Shop.orgന്റെ "'Cyber Monday' Quickly Becoming One of the Biggest Online Shopping Days of the Year" എന്ന പേരിൽ ഇറക്കിയ പത്രക്കുറിപ്പോടെയാണ് ഈ പദം ഉപയോഗിച്ചുതുടങ്ങിയത്.

## അവലംബം


വർഗ്ഗം:അനൗദ്യോഗിക വിശേഷദിനങ്ങൾ
പോയിന്റർ

കമ്പ്യൂട്ടർ സയൻസിൽ ഉപയോഗിക്കുന്ന ഒരു ഡാറ്റാ ടൈപ്പാണ് **പോയിന്ററുകൾ**. ഇവയിൽ  ഒരു മെമ്മറി സ്ഥാനത്തിന്റെ വിലാസമായിരിക്കും ഡാറ്റയായി സംഭരിച്ചു വയ്ക്കുക. ഇതിനെ റെഫറൻസ് എന്നു പറയും. ഇത് പോയിന്റ് ചെയ്യുന്ന സ്ഥാനത്തെ മൂല്യം എടുക്കുന്നതിനെ ഡീറെഫറൻസിങ്ങ് ഈ എന്നും പറയും. ലിങ്ക് ലിസ്റ്റ്, ട്രീകൾ, ലുക്കപ്പ് പട്ടികകൾ, കണ്ട്രോൾ പട്ടികകൾ എന്നിവയ്ക്കാണ് ഇവ പ്രധാനമായും ഉപയോഗിക്കുന്നത്. പോയിന്റർ ഉപയോഗിച്ച് ഒരു ഡാറ്റ എടുക്കുമ്പോൾ അതിന്റെ പകർപ്പെടുത്ത് നൽകുന്നതിനു പകരം നിയന്ത്രണം ആ മെമ്മറിസ്ഥാനത്തിലേക്ക് കൈമാറുകയാണ് ചെയ്യുന്നത്. ഇത് വേഗത കൂട്ടുമെങ്കിലും ഡാറ്റയുടെ സുരക്ഷിതത്വം കുറയ്ക്കും.

പ്രൊസീജറൽ പ്രോഗ്രാമിംഗിൽ കോൾഡ്(called) സബ്റൂട്ടീനുകളുടെ എൻട്രി പോയിന്റുകളുടെ വിലാസങ്ങൾ സൂക്ഷിക്കുന്നതിനും ഡൈനാമിക് ലിങ്ക് ലൈബ്രറികളിലേക്ക് (DLLs) റൺ-ടൈം ലിങ്ക് ചെയ്യുന്നതിനും പോയിന്ററുകൾ ഉപയോഗിക്കുന്നു. ഒബ്ജക്റ്റ്-ഓറിയന്റഡ് പ്രോഗ്രാമിംഗിൽ, ബൈൻഡിംഗ് രീതികൾക്കായി ഫംഗ്ഷനുകളിലേക്കുള്ള പോയിന്ററുകൾ ഉപയോഗിക്കുന്നു, പലപ്പോഴും വെർച്വൽ മെത്തേഡ് ടേബിളുകൾ ഉപയോഗിക്കുന്നു.

ആബ്സ്ട്രാക്ട് റഫറൻസ് ഡാറ്റ ടൈപ്പിന്റെ ലളിതവമായതുമായ കോൺക്രീറ്റ് നടപ്പാക്കലാണ് പോയിന്റർ. നിരവധി ഭാഷകൾ, പ്രത്യേകിച്ച് നിമ്നതല ഭാഷകൾ(low-level languages), ചില തരം പോയിന്ററുകളെ പിന്തുണയ്ക്കുന്നു, എന്നിരുന്നാലും ചിലതിന് അവയുടെ ഉപയോഗത്തിൽ മറ്റുള്ളവയേക്കാൾ കൂടുതൽ നിയന്ത്രണങ്ങളുണ്ട്. പൊതുവായി റഫറൻസുകളെ പരാമർശിക്കാൻ "പോയിന്റർ" ഉപയോഗിക്കുമ്പോൾ, ഒരു മാജിക് കുക്കി അല്ലെങ്കിൽ കേപ്പബിലിറ്റിയിൽ നിന്ന് വ്യത്യസ്തമായി, ഒരു മെമ്മറി വിലാസമായി പോയിന്ററിനെ (ഗണിതപരമായി പോയിന്റർ എന്നത് അരിത്മെറ്റിക് വഴിയാണ്) കൈകാര്യം ചെയ്യാൻ ഇന്റർഫേസ് വ്യക്തമായി അനുവദിക്കുന്ന ഡാറ്റാ ഘടനകൾക്ക് ഇത് ബാധകമാണ്. 
## അവലംബം
വർഗ്ഗം:ഡാറ്റാ ടൈപ്പുകൾ
ഫ്ലോട്ടിങ്ങ് പോയിന്റ്

കമ്പ്യൂട്ടിംഗിൽ, **ഫ്ലോട്ടിംഗ്-പോയിന്റ് അരിത്മെറ്റിക്** (FP) എന്നത് റേഞ്ചും കൃത്യതയും തമ്മിലുള്ള ഒരു ട്രേഡ്-ഓഫിനെ പിന്തുണയ്ക്കുന്നതിനുള്ള ഏകദേശ കണക്കായി യഥാർത്ഥ സംഖ്യകളുടെ ഫോർമുല പ്രാതിനിധ്യം ഉപയോഗിക്കുന്ന ഗണിതമാണ്. ഇക്കാരണത്താൽ, വേഗത്തിലുള്ള പ്രോസസ്സിംഗ് സമയം ആവശ്യമുള്ള വളരെ ചെറുതും വലുതുമായ യഥാർത്ഥ സംഖ്യകളുള്ള സിസ്റ്റങ്ങളിൽ ഫ്ലോട്ടിംഗ്-പോയിന്റ് കമ്പ്യൂട്ടേഷൻ പലപ്പോഴും ഉപയോഗിക്കുന്നു. പൊതുവേ, ഒരു ഫ്ലോട്ടിംഗ്-പോയിന്റ് സംഖ്യയെ ഏകദേശം നിശ്ചിത എണ്ണം സിഗ്നഫിക്കന്റ് ഡിജിറ്റ്സ്(the significand) ഉപയോഗിച്ച് പ്രതിനിധീകരിക്കുകയും ചില നിശ്ചിത അടിത്തറയിൽ ഒരു എക്‌സ്‌പോണന്റ് ഉപയോഗിച്ച് സ്കെയിൽ ചെയ്യുകയും ചെയ്യുന്നു; സ്കെയിലിംഗിന്റെ അടിസ്ഥാനം സാധാരണയായി രണ്ട്, പത്ത് അല്ലെങ്കിൽ പതിനാറ് ആണ്. കൃത്യമായി പ്രതിനിധീകരിക്കാൻ കഴിയുന്ന ഒരു സംഖ്യ ഇനിപ്പറയുന്ന രൂപത്തിലുള്ളതാണ്:
:*പ്രാമുഖ്യസംഖ്യ* × *അടിസ്ഥാനസംഖ്യ**കൃതി*
സിഗ്നിഫിക്കാൻഡ് ഒരു പൂർണ്ണസംഖ്യയാണെങ്കിൽ, അടിസ്ഥാനം രണ്ടിനേക്കാൾ വലുതോ തുല്യമോ ആയ ഒരു പൂർണ്ണസംഖ്യയാണ്, കൂടാതെ ഘാതം(exponent) ഒരു പൂർണ്ണസംഖ്യയുമാണ്. ഉദാഹരണത്തിന്:
1.2345 = \underbrace{12345}_\text{significand} \times \underbrace{10}_\text{base}\!\!\!\!\!\!^{\overbrace{-4}^\text{exponent}}.

ഫ്ലോട്ടിംഗ് പോയിന്റ് എന്ന പദം സൂചിപ്പിക്കുന്നത് ഒരു സംഖ്യയുടെ റാഡിക്‌സ് പോയിന്റിന് (ദശാംശ ബിന്ദു, അല്ലെങ്കിൽ, സാധാരണയായി കമ്പ്യൂട്ടറുകളിൽ, ബൈനറി പോയിന്റ്) "ഫ്ലോട്ട്" ചെയ്യാൻ കഴിയും; അതായത്, സംഖ്യയുടെ പ്രധാന അക്കങ്ങളുമായി ബന്ധപ്പെട്ട് എവിടെയും ഇത് സ്ഥാപിക്കാവുന്നതാണ്. ഈ സ്ഥാനം എക്‌സ്‌പോണന്റ് ഘടകമായി സൂചിപ്പിച്ചിരിക്കുന്നു, അതിനാൽ ഫ്ലോട്ടിംഗ് പോയിന്റ് പ്രാതിനിധ്യം ഒരു തരം സയന്റഫിക് നൊട്ടേഷനായി കണക്കാക്കാം.

ഒരു ഫ്ലോട്ടിംഗ് പോയിന്റ് സിസ്റ്റം പ്രതിനിധീകരിക്കാൻ ഉപയോഗിക്കാം, നിശ്ചിത എണ്ണം അക്കങ്ങൾ, വ്യത്യസ്ത അളവിലുള്ള സംഖ്യകൾ: ഉദാ. ഗാലക്സികൾ തമ്മിലുള്ള ദൂരം അല്ലെങ്കിൽ ഒരു ആറ്റോമിക് ന്യൂക്ലിയസിന്റെ വ്യാസം ഒരേ നീളം കൊണ്ട് പ്രകടിപ്പിക്കാം. ഈ ചലനാത്മക ശ്രേണിയുടെ ഫലം, പ്രതിനിധീകരിക്കാൻ കഴിയുന്ന സംഖ്യകൾ ഒരേപോലെ ഇടം പിടിക്കുന്നില്ല എന്നതാണ്; രണ്ട് തുടർച്ചയായി പ്രതിനിധീകരിക്കാവുന്ന സംഖ്യകൾ തമ്മിലുള്ള വ്യത്യാസം തിരഞ്ഞെടുത്ത സ്കെയിലിൽ വ്യത്യാസപ്പെടുന്നു.

വർഷങ്ങളായി, കമ്പ്യൂട്ടറുകളിൽ വൈവിധ്യമാർന്ന ഫ്ലോട്ടിംഗ് പോയിന്റ് പ്രാതിനിധ്യങ്ങൾ ഉപയോഗിച്ചുവരുന്നു. 1985-ൽ, ഫ്ലോട്ടിംഗ്-പോയിന്റ് അരിത്മെറ്റിക്കിനായുള്ള ഐഇഇഇ(IEEE)754 സ്റ്റാൻഡേർഡ് സ്ഥാപിക്കപ്പെട്ടു, 1990-കൾ മുതൽ, ഏറ്റവും സാധാരണയായി കണ്ടുവരുന്ന പ്രാതിനിധ്യങ്ങൾ ഐഇഇഇ നിർവചിച്ചവയാണ്.

ഫ്ലോട്ടിംഗ് പോയിന്റ് പ്രവർത്തനങ്ങളുടെ വേഗത, സാധാരണയായി ഫ്ലോപ്സിന്റെ(FLOPS)അടിസ്ഥാനത്തിൽ അളക്കുന്നു, ഒരു കമ്പ്യൂട്ടർ സിസ്റ്റത്തിന്റെ ഒരു പ്രധാന സ്വഭാവമാണ്, പ്രത്യേകിച്ച് തീവ്രമായ ഗണിതശാസ്ത്ര കണക്കുകൂട്ടലുകൾ ഉൾപ്പെടുന്ന ആപ്ലിക്കേഷനുകൾക്ക്.

ഫ്ലോട്ടിംഗ് പോയിന്റ് യൂണിറ്റ് (FPU, ഒരു മാത്സ് കോപ്രോസസർ) ഫ്ലോട്ടിംഗ് പോയിന്റ് നമ്പറുകളിൽ പ്രവർത്തനങ്ങൾ നടത്താൻ പ്രത്യേകം രൂപകൽപ്പന ചെയ്ത ഒരു കമ്പ്യൂട്ടർ സിസ്റ്റത്തിന്റെ ഭാഗമാണ്.
## അവലംബം

വർഗ്ഗം:ഡാറ്റാ ടൈപ്പുകൾ
കാക്കത്തൊണ്ടി

ദക്ഷിണേന്ത്യയിൽ മഴ കുറവുള്ള മലകളിൽ കണ്ടുവരുന്ന മുള്ളുകളുള്ള ചെറിയ കുറ്റിച്ചെടിയാണ് **കാക്കത്തൊണ്ടി**. . Wild Orange, Bumble എന്നെല്ലാം അറിയപ്പെടുന്നു. ത്വക്‌രോഗചികിൽസയ്ക്കും പനിക്കുമെതിരെ ഔഷധമായി ഉപയോഗിക്കുന്നു. കരീരവുമായി നല്ല സാമ്യമുണ്ട്. ഫിലിപ്പൈൻസിലും ഈ ചെടി പലവിധ രോഗങ്ങൾക്കും ഔഷധമായി ഉപയോഗിച്ചുവരുന്നു. പെരുഞ്ചിറകൻ, പയനിയർ എന്നീ ശലഭങ്ങൾ കാക്കത്തൊണ്ടി ഇലയിൽ മുട്ടയിടാറുണ്ട്.

## മറ്റു ഭാഷകളിലെ പേരുകൾ
Common name: Wild Caper Bush, • Hindi: Kanthari • Telugu: Nallavuppi • Tamil: கரிந்து Karindu • Marathi: Kantharyel • Oriya: Otaibe • Kannada: Ippi • Gujarati: Kalokantharo • Bengali: Kaliakara • Sanskrit: Kanthari, ग्र्ध्रनखी Grdhranakhi 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* http://florabase.dec.wa.gov.au/browse/profile/2980 
* http://www.flowersofindia.net/catalog/slides/Wild%20Caper%20Bush.html പൂവിന്റെ ചിത്രം
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Capparis_sepiaria.htm  വിവരണം
* http://www.somemagneticislandplants.com.au/index.php/plants/344-capparis-sepiaria 
* http://medplants.blogspot.in/search/label/Capparis%20sepiaria ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കപ്പാരേസീ
പുളിവയില

പൂതംകൊല്ലിയുമായി നല്ല സാമ്യമുള്ളൊരു വൃക്ഷമാണ് **പുളിവയില**. . പശ്ചിമഘട്ടത്തിന്റെ തെക്കൻ ഭാഗങ്ങളിൽ ഇവ ധാരാളമുണ്ട്. ആവാസവ്യവസ്ഥ നഷ്ടപ്പെടുന്നതിനാൽ വംശനാശഭീഷണി നേരിടുന്നു. പൂവിനു വെള്ളനിറമാണ്. 15 മീറ്റർ വരെ ഉയരം വയ്ക്കുന്ന ഈ മരം 700 മീറ്റർ മുതൽ 900 മീറ്റർ വരെ ഉയരമുള്ള നിത്യഹരിതവനങ്ങളിലെ നദികളുടെ ഓരത്ത് കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.scirp.org/Journal/PaperInformation.aspx?paperID=7600
* http://www.sciencedirect.com/science/article/pii/S0031942296008564

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:കാലോഫില്ലേസീ
വയങ്കത

8 മീറ്ററോളം ഉയരം വയ്ക്കുന്ന ഒരു മരമാണ് **വയങ്കത** . **ചളിര്, ചളിർപ്പഴം, ചരൾമരം, ചരൽപ്പഴം, കാട്ടുലോലിക്ക, മുറിപ്പച്ച, പൈനെല്ലിക്ക** എന്നെല്ലാം അറിയപ്പെടുന്ന ഈ മരം കേരളത്തിൽ എല്ലാജില്ലയിലും കാണാറുണ്ട്. പശ്ചിമഘട്ടത്തിലെ തദ്ദേശവൃക്ഷമാണ്.. തടിയിൽ മുള്ളുകളുണ്ട്. ഈ മരത്തിന്റെ ഇലയിൽ മുട്ടയിടുന്ന ശലഭങ്ങളാണ് വയങ്കതൻ, പുലിത്തെയ്യൻ എന്നിവ. തടിയിൽ നിറയെ മുള്ളുകൾ ഉണ്ടാവും. ആൺ-പെൺ പൂക്കൾ വ്യത്യസ്തവൃക്ഷങ്ങളിൽ ഉണ്ടാവുന്നു. നെല്ലിക്കയുടെ വലിപ്പമുള്ള പഴങ്ങൾ ഭക്ഷ്യയോഗ്യമാണ്.

## ചിത്രശാല

File:Flacourtia montana Graham 01.jpg
 File:Flacourtia montana Graham 02.jpg
 File:Flacourtia montana Graham 03.jpg
 File:Flacourtia montana Graham 04.jpg



## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണുന്ന ഇടങ്ങൾ
* http://pilikula.com/botanical_list/botanical_name_f/flacourtia_montana.html 
* http://flora-peninsula-indica.ces.iisc.ac.in/herbsheet.php?id=4657&cat=7
* 
* 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
കുമ്പളത്തു ശങ്കുപ്പിള്ള

200px|ലഘുചിത്രം|വലത്ത്‌|കുമ്പളത്തു ശങ്കുപിള്ള
കേരളത്തിലെ പ്രമുഖ രാഷ്ട്രീയ പ്രവർത്തകനായിരുന്നു **കുമ്പളത്തു ശങ്കുപിള്ള** (15 ഫെബ്രുവരി 1898 - 16 ഏപ്രിൽ 1969).
## ജീവിതരേഖ
കൊല്ലം താലൂക്കിൽ പ്രാക്കുളത്ത് തോട്ടുവയലിൽ ബംഗ്ലാവിൽ നാണിയമ്മയുടെയും കല്ലട പുന്നയ്ക്കൽ വീട്ടിൽ ഈശ്വരപിള്ളയുടെയും ആറാമത്തെ മകനാണ് കുമ്പളത്ത് ശങ്കുപ്പിള്ള. നായർ സർവ്വീസ് സൊസൈറ്റിയുടെ സ്ഥാപകനായ മന്നത്ത് പത്മനാഭൻ കുമ്പളത്തിന്റെ കഴിവ് മനസ്സിലാക്കി ചവറ-പന്മന-കരുനാഗപ്പള്ളി പ്രദേശങ്ങളിൽ എൻ എസ്എസിന്റെ കരയോഗ പ്രവർത്തനങ്ങൾ സജീവമാക്കാൻ ക്ഷണിച്ചു. അങ്ങനെയാണ് 1106 മേടമാസത്തിലെ ചവറ നായർ മഹാസമ്മേളനം സംഘടിപ്പിച്ചത്. 1934 ൽ ഹരിജന ഫണ്ട് ശേഖരിക്കാനായി ഗാന്ധിജി കൊല്ലത്തെത്തിയപ്പോൾ ചവറ ഹൈസ്ക്കൂൾ മൈതാനത്ത് പൊതുസമ്മേളനവും പന്മന ആശ്രമത്തിൽ താമസവും ഏർപ്പെടുത്തി. 1938-ൽ കുമ്പളം തിരുവിതാംകൂർ സ്റ്റേറ്റ് കോൺഗ്രസ് പ്രവർത്തകനായി.
സർ സി.പി. രാമസ്വാമി അയ്യരുടെ സ്വേഛാഭരണത്തിനെതിരെ പ്രക്ഷോഭം വ്യാപിച്ചപ്പോൾ കുമ്പളവും അതിൽ സജീവമായി. 1949-ൽ അദ്ദേഹം കെ.പി.സി.സി പ്രസിഡന്റായി.  സി.പിയുടെ നിരോധനാജ്ഞ അവഗണിച്ച് കരുനാഗപ്പള്ളിയിൽ നടന്ന  ആദ്യത്തെ കോൺഗ്രസ് വാർഷിക സമ്മേളനത്തിന് നേതൃത്വം നൽകി. അയിത്തോച്ചാടന പരിപാടികളിലും സജീവമായിരുന്നു. സവർണർമാത്രം കുളിക്കുന്ന കുളങ്ങളിൽ അവർണ്ണർക്കും യഥേഷ്ടം കുളിക്കുവാനുള്ള സൗകര്യങ്ങളും അദ്ദേഹം ചെയ്തുകൊടുത്തു.

## കൃതികൾ
*എന്റെ കഴിഞ്ഞ കാല സ്മരണകൾ(ആത്മകഥ)

## അവലംബം


വർഗ്ഗം:കേരളത്തിലെ പൊതുപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1898-ൽ ജനിച്ചവർ
വർഗ്ഗം:ഫെബ്രുവരി 15-ന് ജനിച്ചവർ
വർഗ്ഗം:1969-ൽ മരിച്ചവർ
വർഗ്ഗം:ഏപ്രിൽ 16-ന് മരിച്ചവർ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
പാപനാശം ശിവൻ

ഒരു പ്രശസ്ത കർണ്ണാടക സംഗീതജ്ഞനും ഗായകനുമാണ് **പാപനാശം ശിവൻ**. (ജീവിതകാലം: 1890 സെപ്റ്റംബർ 26 - 1973 ഒക്ടോബർ 10)

## ജീവിതം
തഞ്ചാവൂരിലെ പൊളഗാം ഗ്രാമത്തിൽ ജനനം. രാമയ്യ എന്നായിരുന്നു യഥാർത്ഥ നാമം. ഏഴു വയസ്സുള്ളപ്പോൾ അച്ഛൻ മരിച്ചു. തുടർന്ന്  തിരുവിതാംകൂറിലേക്ക് താമസം മാറി. ഇവിടെ വച്ച് മലയാളം സംസ്കൃതം എന്നിവ പഠിക്കുകയും വ്യാകരണത്തിൽ ബിരുദമെടുക്കുകയും ചെയ്തു. നൂരണി മഹാദേവ ഭാഗവതരിൽ നിന്നാണ് അദ്ദേഹം സംഗീതം അഭ്യസിച്ചത്. ഭക്തി നിറഞ്ഞ ഗാനങ്ങളാണ് അദ്ദേഹം കൂടുതലും രചിച്ചിട്ടുള്ളത്. 1962ൽ ഇദ്ദേഹത്തിനു രാഷ്ട്രപതിയുടെ അവാർഡ് ലഭിച്ചു.
## കൃതികൾ

വർഗ്ഗം:വാഗ്ഗേയകാരന്മാർ
വർഗ്ഗം:1890-ൽ ജനിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
വർഗ്ഗം:പാപനാശം ശിവൻ ചിട്ടപ്പെടുത്തിയ കൃതികൾ
ടി.വി. രമണി

പ്രമുഖനായ വയലിൻ വിദ്വാനായിരുന്നു **ടി.വി. രമണി**( മരണം : 23 നവംബർ 2012). ലാൽഗുഡി സമ്പ്രദായവും സ്വന്തം കുടുംബത്തിൽ നിന്നുള്ള പാരമ്പര്യ ശൈലിയും കോർത്തിണക്കി രമണി വയലിൻ വാദനത്തിൽ തന്റേതായ ശൈലി കൊണ്ടുവന്നു. ചെമ്പൈ വൈദ്യനാഥ ഭാഗവതർ, എൻ.ഡി. രാമനാഥൻ, എസ്. രാമനാഥൻ, കെ.ജെ. യേശുദാസ് തുടങ്ങിയ പ്രഗല്ഭർക്കൊപ്പം രമണി തന്റെ വയലിനിൽ അകമ്പടിയേകിയിട്ടുണ്ട്. 1983ൽ ബർലിനിൽ നടന്ന ലോക സംഗീതോത്സവത്തിൽ പങ്കെടുത്തിട്ടുണ്ട്.

## ജീവിതരേഖ
തൃപ്പൂണിത്തുറയിലെ സംഗീത പാരമ്പര്യമുള്ള വലിയപറമ്പ് മഠം കുടുംബത്തിൽ വിശ്വനാഥഭാഗവതരുടെയും മീനാക്ഷിയമ്മയുടെയും മകനായി ജനിച്ചു. എം.എസ്. നാരായണസ്വാമിയിൽ നിന്നുമാണ് സംഗീതത്തിന്റെ ബാലപാഠം അഭ്യസിച്ചത്. 13-ാംവയസ്സിൽ പ്രമുഖ വയലിൻ വിദ്വാൻ ലാൽഗുഡി വി. ഗോപാല അയ്യരുടെ കീഴിൽ ഗുരുകുല സമ്പ്രദായത്തിൽ വയലിൻ പഠിച്ചുതുടങ്ങി.

തിരുവനന്തപുരത്തെ സ്വാതിതിരുനാൾ സംഗീത അക്കാദമിയിൽ നിന്ന് 1956 ൽ ഗാനഭൂഷണം പാസായി, അവിടെത്തന്നെ കുറച്ചുകാലം അധ്യാപകനായി. പിന്നീട് ആകാശവാണിയുടെ തൃശ്ശൂർ നിലയം തുടങ്ങിയപ്പോൾ വയലിനിസ്റ്റായി നിയമനം ലഭിച്ചു. 1999-ലാണ് തൃശ്ശൂർ ആകാശവാണിയിൽ നിന്ന് അദ്ദേഹം വിരമിക്കുന്നത്.

ഇതിനുശേഷം ചെന്നൈയിലെത്തിയ രമണി സംഗീതജ്ഞനും ജ്യേഷ്ഠസഹോദരനുമായ ഡോ.ടി.വി. ഗോപാലകൃഷ്ണന്റെ ചെന്നൈയിലുള്ള സംഗീതപഠന അക്കാദമിയിൽ അധ്യാപകനായി പ്രവർത്തിച്ചു.
## പുരസ്കാരം
*കേരള സംഗീത നാടക അക്കാഡമി പുരസ്കാരം
*കേന്ദ്ര സംഗീത നാടക അക്കാഡമി വിശിഷ്ട അംഗത്വം
*കാഞ്ചി ശങ്കരാചാര്യ പുരസ്കാരം 
*കേന്ദ്ര സാംസ്കാരികവകുപ്പിന്റെ സീനിയർ ഫെലോഷിപ്പ്, 
## അവലംബം


വർഗ്ഗം:വയലിൻ വാദകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വില്ല്യം ആംഹേഴ്സ്റ്റ്

ഒരു ബ്രിട്ടീഷ് നയതന്ത്രജ്ഞനും കൊളോണിയൽ ഭരണകർത്താവുമായിരുന്നു **വില്ല്യം ആംഹേഴ്സ്റ്റ്** എന്ന **ആംഹേഴ്സ്റ്റ് പ്രഭു**  (ജീവിതകാലം: 1773 ജനുവരി 14 – 1857 മാർച്ച് 13). 1823 മുതൽ 1828 വരെ ബ്രിട്ടീഷ് ഇന്ത്യയുടെ ഗവർണർ ജനറലായിരുന്നു. ഇതിനുമുമ്പ് നേപ്പിൾസിൽ നയതന്ത്രോദ്യോഗസ്ഥനായും ചൈനയിലേക്ക് വ്യാപാരദൂതനായും നിയമിക്കപ്പെട്ടിട്ടുണ്ട്. ഇദ്ദേഹം ഗവർണർ ജനറലായിരിക്കുന്ന കാലത്താണ് ബ്രിട്ടീഷ് ഈസ്റ്റ് ഇന്ത്യ കമ്പനി, ബർമ്മയുമായി യുദ്ധം നടത്തിയത്.

## ഇന്ത്യയിൽ
1823 ഓഗസ്റ്റിലാണ് ആംഹേഴ്സ്റ്റ് പ്രഭു, ഗവർണർ ജനറലായി ഇന്ത്യയിലെത്തിയത്. വെല്ലസ്ലിയുടെ ആക്രമണോൽസുകനയങ്ങൾ മൂലം കമ്പനിക്കുണ്ടായ സാമ്പത്തികബാദ്ധ്യതകളിൽനിന്ന് കരകയറുന്നതിന് സമയം ലഭിക്കുന്നതിനായി ശാന്തവും സംഭവരഹിതവുമായ സാധാരണരീതിയിലുള്ള ഭരണം പ്രതീക്ഷിച്ചാണ് ആംഹേഴ്സ്റ്റിനെ കമ്പനി ഇന്ത്യയിലേക്കയച്ചത്. എന്നാൽ കമ്പനിക്ക് നിരാശയായിരുന്നു ഫലം. ചിറ്റഗോങിലും അസമിലും ഇന്ത്യൻ അതിർത്തിയിലേക്ക് അധിനിവേശം നടത്തിയ ബർമ്മൻ സാമ്രാജ്യത്തിന്റെ നടപടിയിൽ കുപിതനായും ബർമ്മ തീരത്തിന്റെ നിയന്ത്രണം മൂലമുണ്ടാകുന്ന വ്യാപാരനേട്ടങ്ങളും മുൻനിർത്തി 1824-ന്റെ തുടക്കത്തിൽ ആംഹേഴ്സ്റ്റ് ബർമ്മയുമായി യുദ്ധം പ്രഖ്യാപിച്ചു. രണ്ടുവർഷത്തോളം നീണ്ടുനിന്ന ഈ യുദ്ധത്തിൽ അസം മുതൽ ലോവർ ബർമ്മ വരെയുള്ള ഭാഗങ്ങളിൽ നാല് സേനാവിഭാഗങ്ങൾ കമ്പനിക്കുവേണ്ടി പോരാടി.
## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
സതീനാഥ് ഭാദുരി

ബംഗാളി ഭാഷയിലെ ശ്രദ്ധേയനായ നോവലിസ്റ്റായിരുന്നു **സതീനാഥ് ഭാദുരി** (সতীনাথ ভাদুড়ি, 27 September, 1906 – 30 March, 1965). **ചിത്രഗുപ്ത** എന്ന തൂലികാനാമവും ഉപയോഗിച്ചിരുന്നു. അസാധാരണങ്ങളായ പ്രമേയങ്ങളാണ് ഭാദുരിയുടെ കഥകളുടെ പ്രത്യേകത.  1942, ആഗസ്റ്റിലെ ക്വിറ്റ് ഇന്ത്യാ പ്രസ്ഥാനത്തിന്റെ പശ്ചാത്തലത്തിലെഴുതപ്പെട്ട  ജാഗൊരി, എന്ന ആദ്യ നോവൽ പ്രസിദ്ധീകരിക്കപ്പെട്ടത്, 1946-ലാണ്.    എണ്ണമറ്റ, നിസ്സ്വാർത്ഥരായ, രാഷ്ട്രീയപ്രവർത്തകരുടെ ഓർമ്മക്കായി   സമർപ്പിക്കപ്പെട്ടിരിക്കുന്ന  ഈ പുസ്തകം ഏറ്റവും ആദ്യത്തെ  രബീന്ദ്ര പുരസ്കാറിന് അർഹമായി.
### ജീവിതരേഖ
ജനനം ബിഹാറിലെ പൂർണിയയിലായിരുന്നു. പട്ന യൂണിവേഴ്സിറ്റിയിൽ നിന്ന് എം.എ,  ബി. എൽ ബിരുദങ്ങൾ  നേടി. കോൺഗ്രസ് പ്രവർത്തകനായി സ്വാതന്ത്ര്യസമരത്തിൽ പങ്കെടുത്തു, രണ്ടു തവണ അറസ്റ്റു വരിച്ച് നീണ്ടകാലം ജയിൽവാസം അനുഭവിച്ചു. അഭിപ്രായഭിന്നത കാരണം 1948-ൽ കോൺഗ്രസ് വിട്ട് സോഷ്യലിസ്റ്റ് പാർട്ടി അംഗമായി. 

### കൃതികൾ
*ജാഗൊരി 
ഒരു നിർണ്ണായകരാത്രിയിൽ  പൂർണിയ ജയിലിനകത്തും പുറത്തുമായി ഉറങ്ങാതിരിക്കുന്ന നാലംഗ കുടുംബത്തിന്റെ കഥയാണ് ജാഗൊരി. ഗാന്ധിയൻ ആദർശങ്ങളെ മുറുകെ പിടിക്കുന്ന, അവയിൽ നിന്ന് കടുകിട വ്യതിചലിക്കാത്ത കോൺഗ്രസ് പ്രവർത്തകനായ പിതാവ്, പൂർണ്ണമനസ്സോടെ അല്ലെങ്കിലും, ഭർത്താവിന്റെ കാല്പാടുകളെ പിന്തുടരുന്ന, പുത്രവത്സലയായ മാതാവ്, കർമ്മനിരതനായ   മൂത്ത മകൻ ബിലു, കമ്യൂണിസ്റ്റ് പാർട്ടിയോട് കൂറു പുലർത്തുന്ന ഇളയ മകൻ നീലു. ക്വിറ്റ് ഇന്ത്യാ സമരത്തിൽ സജീവ പങ്കു വഹിച്ച ബിലുവും, അച്ഛനും അമ്മയും അറസ്റ്റു ചെയ്യപ്പെടുന്നു.    നീലുവിന്റെ മൊഴിയുടെ അടിസ്ഥാനത്തിൽ   ബിലു വധശിക്ഷക്ക് വിധിക്കപ്പെടുന്നു. പുലർച്ചെ ശിക്ഷ നടപ്പാക്കപ്പെടും. ആ കാളരാത്രിയുടെ അന്ത്യയാമത്തിൽ നാലുപേരും ആത്മപരിശോധന നടത്തുകയാണ്, കണ്ടെംഡ് സെല്ലിൽ ബിലുവും  ജയിലിലെ അപ്പർക്ളാസ്സ് വാർഡിൽ  അച്ഛനും, സ്ത്രീകൾക്കായുളള  വാർഡിൽ അമ്മയും, , ജയിലിന്റെ ഗേറ്റിനു പുറത്ത് ശവമേറ്റു വാങ്ങാനായി കാത്തിരിക്കുന്ന നീലുവും..കോൺഗ്രസ്സ് -  കമ്യൂണിസ്റ്റ് പാർട്ടികൾ തമ്മിലുണ്ടായിരുന്ന  സൈദ്ധാതിക വിടവിന്റെ പ്രതിഫലനം നോവലിലുണ്ട്. The  Vigil എന്ന പേരിൽ ഈ പുസ്തകത്തിന്റെ ഇംഗ്ലീഷു പരിഭാഷ ലഭ്യമാണ്. 
*ഗണനായക് (1948)
*ചിത്രഗുപ്തേർ ഫയൽ (1949)
*ധോരായി ചരിത് മാനസ് ( I(1949),II(1951))
*അചിൻ രാഗിണി (1954)
*അപരിചിത (1954)
*സങ്കട് (1957)
*ചകാചകി
*ജലഭ്രമി
*അലോക് ദൃഷ്ടി (1964)
*പത്രലേഖാർ ബാബ
*ദിക് ഭ്രാന്ത് 

### അവലംബം


വർഗ്ഗം: ബംഗാളി സാഹിത്യകാരന്മാർ
കേരളത്തിലെ സാമൂഹ്യപരിഷ്കർത്താക്കളുടെ പട്ടിക

# മന്നത്ത് പത്മനാഭൻ
# അയ്യങ്കാളി
# അയ്യത്താൻ ഗോപാലൻ
# കെ. കേളപ്പൻ
# ശ്രീനാരായണഗുരു
# ചട്ടമ്പിസ്വാമികൾ
# വി.ടി. ഭട്ടതിരിപ്പാട്
# കുമാരനാശാൻ
# ഇ.എം.എസ്. നമ്പൂതിരിപ്പാട്

വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ
വർഗ്ഗം:കേരളവുമായി ബന്ധപ്പെട്ട പട്ടികകൾ
ഹെലേന ഇഗ്‌നസ്

പ്രമുഖ ബ്രസീലിയൻ സിനിമാ അഭിനേത്രിയും സംവിധായികയുമാണ് **ഹെലേന ഇഗ്‌നസ്** (ജനനം :23 മേയ് 1942). അൻപതുകളുടെ അവസാനം സിനിമയിലെത്തിയ അവർ 34 സിനിമാ-ടി വി സീരിയലുകളിൽ അഭിനയിക്കുകയും രണ്ടു ചിത്രങ്ങളിൽ ഒന്ന് സ്വതന്ത്രമായും മറ്റൊന്ന് സംയുക്തമായും സംവിധാനം ചെയ്തിട്ടുമുണ്ട്. 
## ജീവിതരേഖ
## സംവിധാനം ചെയ്തവ
*ഇൻ ഡാർക് നൈറ്റ്,
*കാൻകോസ് ദെ ബാൽ (മിഖായേൽ മറ്റോണും ചേർന്നു സംവിധാനം ചെയ്തു )

## അഭിനയിച്ചവ
* ദ റെഡ് ലൈറ്റ് ബാൻഡിറ്റ്
* ദ പ്രീസ്റ്റ് ആൻഡ് ദ ഗേൾ
* ബെലയർ
* ദ റെസിഡൻറ്‌സ്
*മിസ്റ്റർ സൻസേർല-ദ സൈൻസ് ഓഫ് ലൈറ്റ് 
## പുരസ്കാരം
ബ്രസീലിയൻ ഫിലിം ഫെസ്റ്റിവലിൽ ദി വിമൻ ഓഫ് എവരിവൺ, ദ പ്രീസ്റ്റ് ആൻഡ് ദ ഗേൾ എന്നിവയിലെ അഭിനയത്തിന് രണ്ടുതവണ മികച്ച നടിക്കുള്ള അവാർഡ് നേടിയിട്ടുണ്ട്.
## അവലംബം


വർഗ്ഗം:ബ്രസീലിയൻ അഭിനേതാക്കൾ
വർഗ്ഗം:1942-ൽ ജനിച്ചവർ
വൈ.ഡി. ഗുണ്ടേവിയ

ഇരുപതാം നൂറ്റാണ്ടിലെ ഒരു ഇന്ത്യൻ നയതന്ത്രജ്ഞനും എഴുത്തുകാരനുമായിരുന്നു **വൈ.ഡി. ഗുണ്ടേവിയ** (Yezdezard Dinshaw Gundevia 1908-1986).  1930-ൽ ഇന്ത്യൻ സിവിൽ സർവീസിൽ ചേർന്ന ഗുണ്ടേവിയ, 1945 വരെ ഉത്തരപ്രവിശ്യയിലെ വിവിധ ജില്ലകളിൽ സേവനമനുഷ്ഠിച്ചു.  സ്വാതന്ത്ര്യപ്രാപ്തിക്കു മുൻപുള്ള ഇടക്കാലഭരണത്തിൽ കീഴിൽ ബർമ്മയിലെ ഇന്ത്യൻ നയതന്ത്രകാര്യാലയത്തിലും തുടർന്ന് വിദേശകാര്യവകുപ്പിൽ ജോയിന്റ് സെക്രട്ടറിയായും പ്രവർത്തിച്ച ശേഷം അദ്ദേഹം, അന്നു റഷ്യയിലെ ഇന്ത്യൻ സ്ഥാനപതിയായിരുന്ന സർവപ്പിള്ളി രാധാകൃഷ്ണനു കീഴിൽ മോസ്കോയിലെ സ്ഥാനപതി-കാര്യാലയത്തിൽ കൗൺസലറായിരുന്നു.  തുടർന്ന് അദ്ദേഹം സ്വിറ്റ്സർലണ്ട്, ശ്രീലങ്ക എന്നിവിടങ്ങളിലെ ഇന്ത്യൻ സ്ഥാനപതിയായും ബ്രിട്ടണിൽ ഇന്ത്യയുടെ ഉപസ്ഥാനപതിയായും പ്രവർത്തിച്ചു.  ജവഹർലാൽ നെഹ്രുവിന്റെ അവസാനത്തെ വിദേശസചിവനും രാഷ്ട്രപതി സർവപ്പിള്ളി രാധാകൃഷ്ണന്റെ സെക്രട്ടറിയും ആയിരുന്ന ശേഷം ഗുണ്ടേവിയ 36 വർഷം സേവനമനുഷ്ഠിച്ച ഇന്ത്യൻ സിവിൽ സർവീസിൽ നിന്നു വിരമിച്ചു. തുടർന്ന് അദ്ദേഹം 1967 മുതൽ 1969 വരെ ഒരിക്കൽ കൂടി ശ്രീലങ്കയിലെ ഇന്ത്യൻ സ്ഥാനപതിയായിരുന്നു.

അറിയപ്പെടുന്ന ഏതാനും ഗ്രന്ഥങ്ങളുടെ കർത്താവാണ് ഗുണ്ടേവിയ. ജവഹർലാൽ നെഹ്രുവുമായി അടുത്തു പ്രവർത്തിച്ചിട്ടുള്ള അദ്ദേഹം നെഹ്രുയുഗത്തിന്റെ സ്മരണകൾ ചേർത്തു രചിച്ചതാണ് **ഔട്ട്സൈഡ് ആർക്കൈവ്സ്** എന്ന പുസ്തകം. നെഹ്രുവിനെ കേന്ദ്രമാക്കി രചിച്ചിട്ടുള്ള ഈ കൃതി രസകരമായ സംഭവവിവരണങ്ങളിലൂടെ നെഹ്രുവിന്റെ വ്യക്തിത്വത്തിലേക്കും ആദർശലോകത്തിലേക്കും വെളിച്ചം വീശാൻ ശ്രമിക്കുന്നു. നെഹ്രുവിനു പുറമേ മൗണ്ട്ബാറ്റൻ പ്രഭു, സ്റ്റാലിൻ, വി.കെ. കൃഷ്ണമേനോൻ തുടങ്ങിയ പ്രമുഖരെ സംബന്ധിച്ച ഗ്രന്ഥകാരന്റെ സ്മരണകളും ഇതിൽ വായിക്കാം.   

ബ്രിട്ടീഷ് ഇന്ത്യയുടെ അന്തിമദശകങ്ങളിൽ ഉത്തരപ്രവിശ്യയിലെ സർക്കാർ സേവനത്തിന്റെ അനുഭവങ്ങൾ വിവരിക്കുന്നതാണ്, **ഇൻ ദ ഡിസ്ട്രിക്ട്സ് ഓഫ് ദ രാജ്** എന്ന കൃതി.  **വാർ ആന്റ് പീസ് ഇൻ [[നാഗാലാൻഡ്]]** എന്ന കൃതിയും അദ്ദേഹത്തിന്റേതാണ്.  കശ്മീർ പ്രശ്നത്തിന്റെ പരിഹാരത്തിനായുള്ള ചർച്ചകളിൽ നെഹ്രുവിനെ പ്രതിനിധീകരിച്ചിട്ടുള്ള അദ്ദേഹം **ദ ടെസ്റ്റമെന്റ് ഓഫ് ഷേയ്ക്ക് അബ്ദുള്ള** എന്ന കൃതിയുടെ രചനയിൽ പങ്കുകാരനായിരുന്നിട്ടുമുണ്ട്.

## അവലംബം


വർഗ്ഗം:ഇന്ത്യൻ നയതന്ത്രജ്ഞർ
ചേതേശ്വർ പുജാര

ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ് **ചേതേശ്വർ അരവിന്ദ് പുജാര** (ജനനം: 25 ജനുവരി 1988, രാജ്‌കോട് , ഗുജറാത്ത്). വലങ്കയ്യൻ ബാറ്റ്സ്മാനാണ് അദ്ദേഹം. 2010 ഒക്ടോബർ 9-ന് ഓസ്ട്രേലിയക്കെതിരെയാണ് അദ്ദേഹം തന്റെ ടെസ്റ്റ് അരങ്ങേറ്റം കുറിച്ചത്. 2012 നവംബർ 16-ന് ഇംഗ്ലണ്ടിനെതിരെ അദ്ദേഹം തന്റെ ആദ്യ രാജ്യാന്തര ഇരട്ടശതകം നേടി.

## അന്താരാഷ്ട്ര [[ടെസ്റ്റ് ക്രിക്കറ്റ്|ടെസ്റ്റ്]] ശതകങ്ങൾ

## അവലംബം

## പുറത്തേക്കുള്ള കണ്ണികൾ
*World Cup 2007 updates from Rajkot City Guide
*Player profile at Cricinfo
*A talent for tomorrow
*Phenomenal Pujara knocks on Team India's door 
*Pujara wants to take tips from Dravid
*Pujara replaces Yuvraj for Australia Tests

വർഗ്ഗം:1988-ൽ ജനിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഗുജറാത്തികൾ
സൂപ്പർസ്പോർട്ട് പാർക്ക്

ദക്ഷിണാഫ്രിക്കയിലെ ഗൗട്ടെങ് പ്രവിശ്യയിലെ സെഞ്ചൂറിയനിൽ സ്ഥിതി ചെയ്യുന്ന ഒരു ക്രിക്കറ്റ് സ്റ്റേഡിയമാണ് **സൂപ്പർസ്പോർട്ട് പാർക്ക്**. *സെഞ്ചൂറിയൻ പാർക്ക്* എന്നായിരുന്നു ഈ സ്റ്റേഡിയത്തിന്റെ പഴയ പേര്. 22000 സീറ്റുകളാണ് ഈ സ്റ്റേഡിയത്തിൽ ഉള്ളത്. ടൈറ്റൻസ് ക്രിക്കറ്റ് ടീമിന്റെ ഹോംഗ്രൗണ്ടാണ് ഇത്. സച്ചിൻ ടെണ്ടുൽക്കർ തന്റെ 50-ആം ടെസ്റ്റ് സെഞ്ച്വറി കുറിച്ചത് ഈ സ്റ്റേഡിയത്തിലാണ്. 

## പ്രധാന മത്സരങ്ങൾ
താഴെപ്പറയുന്ന പ്രധാന ടൂർണമെന്റുകൾക്ക് ഈ സ്റ്റേഡിയം വേദിയായിട്ടുണ്ട്;
* ക്രിക്കറ്റ് ലോകകപ്പ് 2003
* ഇന്ത്യൻ പ്രീമിയർ ലീഗ് 2009
* ഐ.സി.സി. ചാമ്പ്യൻസ് ട്രോഫി 2009

## പുറത്തേക്കുള്ള കണ്ണികൾ
*ക്രിക്കിൻഫോ 
*ദക്ഷിണാഫ്രിക്കയിലെ സ്റ്റേഡിയങ്ങൾ 

വർഗ്ഗം:ദക്ഷിണാഫ്രിക്കയിലെ ക്രിക്കറ്റ് സ്റ്റേഡിയങ്ങൾ
ഡീസൽ ചക്രം

ഡീസൽ യന്ത്രങ്ങൾ പ്രവർത്തിക്കാനുപയോഗിക്കുന്ന താപഗതിക ചക്രമാണ് **ഡീസൽ ചക്രം**. 1897ൽ റുഡോൾഫ് ഡീസലാണ് ഇത് കണ്ടെത്തിയത്. ഡീസൽ ചക്രം ഒരു ആദർശയോഗ്യ ചക്രമാണ്. എന്നാൽ യഥാർത്ഥ ഡീസൽ യന്ത്രത്തിൽ ഈ ചക്രത്തിൽ ചില ഭേദഗതികൾ വരുത്തിയിട്ടുണ്ട്.

## വിവിധ ഘട്ടങ്ങൾ
* പ്രക്രിയ 1 - 2 : സമഎൻട്രോപിക ചുരുക്കൽ. (ചിത്രത്തിൽ നീലനിറത്തിൽ കാണാം.)
* പ്രക്രിയ 2 - 3 : തിരിച്ചുവിടാവുന്ന സമമർദ്ദ താപദാനം. (ചുവപ്പ്)
* പ്രക്രിയ 3 - 4 : സമഎൻട്രോപിക വികാസം. (മഞ്ഞ)
* പ്രക്രിയ 4 - 1 : തിരിച്ചുവിടാവുന്ന സമവ്യാപ്ത ശീതീകരണം. (പച്ച)

വർഗ്ഗം:താപഗതിക ചക്രങ്ങൾ
അറേ ഡാറ്റാ ടൈപ്പ്

കമ്പ്യൂട്ടർ സയൻസിൽ, ഒരു **അറേ ടൈപ്പ്** എന്നത് എലമെന്റുകളുടെ (മൂല്യം അല്ലെങ്കിൽ വേരിയബിളുകൾ) പ്രതിനിധീകരിക്കുന്ന ഒരു ഡാറ്റാ തരമാണ്, ഓരോന്നും ഒന്നോ അതിലധികമോ സൂചികകൾ (ഐഡന്റിഫൈയിംഗ് കീകൾ) തിരഞ്ഞെടുക്കുന്നു, അത് പ്രോഗ്രാം എക്സിക്യൂഷൻ സമയത്ത് നടക്കുന്ന റൺ ടൈമിൽ കണക്കാക്കാം. അത്തരമൊരു ശേഖരത്തെ സാധാരണയായി ഒരു അറേ വേരിയബിൾ, അറേ മൂല്യം അല്ലെങ്കിൽ ലളിതമായി അറേ എന്ന് വിളിക്കുന്നു.ഗണിതശാസ്ത്ര ആശയങ്ങളായ വെക്റ്റർ, മാട്രിക്സ് എന്നിവയുമായി സാമ്യമുള്ളതിനാൽ, ഒന്നും രണ്ടും സൂചികകളുള്ള അറേ തരങ്ങളെ യഥാക്രമം വെക്റ്റർ തരം എന്നും മാട്രിക്സ് തരം എന്നും വിളിക്കുന്നു. പൊതുവായി, ഒരു മൾട്ടിഡൈമൻഷണൽ അറേ തരത്തെ ടെൻസർ തരം എന്ന് വിളിക്കാം, ഫിസിക്കൽ സങ്കൽപ്പമായ ടെൻസറുമായുള്ള സാമ്യം ഇതിനുണ്ട്.

അറേ തരങ്ങൾക്കുള്ള ഭാഷാ പിന്തുണ ലഭിക്കുന്നതിനാൽ, ചില ബിൽറ്റ്-ഇൻ അറേ ഡാറ്റ തരങ്ങൾ, അത്തരം തരങ്ങൾ നിർവചിക്കാനും അറേ വേരിയബിളുകൾ പ്രഖ്യാപിക്കാനും പ്രോഗ്രാമർ ഉപയോഗിച്ചേക്കാവുന്ന ചില വാക്യഘടനകൾ (അറേ ടൈപ്പ് കൺസ്ട്രക്‌ടറുകൾ), അറേ എലമെന്റുകൾ ഇൻഡെക്‌സ് ചെയ്യുന്നതിനുള്ള പ്രത്യേക നൊട്ടേഷൻ എന്നിവ ഉൾപ്പെട്ടേക്കാം. ഉദാഹരണത്തിന്, പാസ്കൽ പ്രോഗ്രാമിംഗ് ഭാഷയിൽ, പൂർണ്ണസംഖ്യയുടെ `MyTable = Array [1..4,1..2]`എന്ന ഡിക്ലറേഷൻ ടൈപ്പ്, `MyTable`എന്ന് വിളിക്കുന്ന ഒരു പുതിയ അറേ ഡാറ്റ തരം നിർവചിക്കുന്നു. ഡിക്ലറേഷൻ `var A: MyTable` പിന്നീട് ആ തരത്തിലുള്ള ഒരു വേരിയബിൾ A നിർവചിക്കുന്നു, അത് എട്ട് എലമെന്റുകളുടെ ആകെത്തുകയാണ്, ഓരോന്നും രണ്ട് സൂചികകളാൽ തിരിച്ചറിയപ്പെടുന്ന ഒരു പൂർണ്ണസംഖ്യ വേരിയബിളാണ്. പാസ്കൽ പ്രോഗ്രാമിൽ, ആ ഘടകങ്ങളെ `A[1,1], A[1,2], A[2,1], …, A[4,2]`എന്ന് സൂചിപ്പിക്കുന്നു. ഭാഷയുടെ സ്റ്റാൻഡേർഡ് ലൈബ്രറികളാണ് പ്രത്യേക അറേ തരങ്ങളെ പലപ്പോഴും നിർവചിക്കുന്നത്.

ഡൈനാമിക് അറേകളേക്കാൾ ഡൈനാമിക് ലിസ്റ്റുകൾ കൂടുതൽ സാധാരണവും നടപ്പിലാക്കാൻ എളുപ്പവുമാണ്. `A[I,J] := A[N-I,2*J] `പോലെ, റൺ ടൈമിൽ എലമെന്റ് സൂചികകളെ കണക്കാക്കാൻ അവ അനുവദിക്കുന്നതിനാലാണ് അറേ തരങ്ങളെ റെക്കോർഡ് തരങ്ങളിൽ നിന്ന് വേർതിരിക്കുന്നത്. മറ്റ് കാര്യങ്ങൾക്കൊപ്പം, ഒരു അറേ വേരിയബിളിന്റെ പല ഘടകങ്ങളും ഏകപക്ഷീയമായി പ്രോസസ്സ് ചെയ്യാൻ ഒരൊറ്റ ഇറ്ററേറ്റീവ് സ്റ്റേറ്റ്മെന്റ് ഉപയോഗിക്കുന്നു.

കൂടുതൽ സൈദ്ധാന്തിക സന്ദർഭങ്ങളിൽ, പ്രത്യേകിച്ച് ടൈപ്പ് തിയറിയിലും അബ്സ്ട്രാക്ട് ആൽഗരിതങ്ങളുടെ വിവരണത്തിലും, "അറേ", "അറേ തരം" എന്നീ പദങ്ങൾ ചിലപ്പോൾ അബ്സ്ട്രാക്ട് അറേ എന്നും വിളിക്കപ്പെടുന്ന ഒരു അബ്സ്ട്രാക്ട് ഡാറ്റ തരത്തെ (ADT) സൂചിപ്പിക്കുന്നു അല്ലെങ്കിൽ ഒരു അനുബന്ധ ശ്രേണിയെ പരാമർശിക്കാം, മിക്ക ഭാഷകളിലെയും ഒരു സാധാരണ അറേ തരത്തിന്റെ അടിസ്ഥാന പ്രവർത്തനങ്ങളും പെരുമാറ്റവും ഉള്ള ഗണിതശാസ്ത്ര മാതൃക - അടിസ്ഥാനപരമായി, റൺ-ടൈമിൽ കമ്പ്യൂട്ട് ചെയ്ത സൂചികകൾ തിരഞ്ഞെടുത്ത എലമെന്റുകളുടെ ഒരു ശേഖരമാണ്.

ഭാഷയെ ആശ്രയിച്ച്, ലിസ്‌റ്റുകളും സ്‌ട്രിംഗുകളും പോലുള്ള മൂല്യങ്ങളുടെ അഗ്രഗേറ്റുകളെ വിവരിക്കുന്ന മറ്റ് ഡാറ്റ തരങ്ങൾ ഓവർലാപ്പ് ചെയ്‌തേക്കാം (അല്ലെങ്കിൽ തിരിച്ചറിയപ്പെടാം). അറേ തരങ്ങൾ പലപ്പോഴും അറേ ഡാറ്റ സ്ട്രക്ച്ചറുകൾ വഴി നടപ്പിലാക്കുന്നു, എന്നാൽ ചിലപ്പോൾ ഹാഷ് ടേബിളുകൾ, ലിങ്ക്ഡ് ലിസ്റ്റുകൾ അല്ലെങ്കിൽ സെർച്ച് ട്രീകൾ പോലുള്ള മറ്റ് മാർഗ്ഗങ്ങളിലൂടെ.
## പുറത്തേയ്ക്കുള്ള കണ്ണികൾ

* NIST's Dictionary of Algorithms and Data Structures: Array

## അവലംബം
വർഗ്ഗം:ഡാറ്റാ ടൈപ്പുകൾ
കല്ലിലവ്

ഇലവുമായി നല്ല സാമ്യമുള്ള മരമാണ് കല്ലിലവ്. . പലനാടുകളിൽ ചെറുവ്യത്യാസമുള്ള സ്പീഷീസുകൾ കണ്ടുവരുന്നു. 30 മീറ്ററോളം ഉയരം വയ്ക്കുന്ന മരം. ഇല പൊഴിക്കുന്ന മരമാണ്. ശാഖയിലും തടിയിലും മുള്ളുണ്ടാവും. തുറന്ന സ്ഥലങ്ങളിൽ വീണ വിത്തുകളേ മുളയ്ക്കുകയുള്ളൂ, അതിനാൽ കാട്ടിൽ സ്വാഭാവിക പുനരുദ്ഭവം കുറവാണ്. തടിക്ക് കാതലില്ല.

## മറ്റു ഭാഷകളിലെ പേരുകൾ
Common name: Showy Silk Cotton Tree, Silk Cotton Tree • Manipuri: খুমন তেৰা Khuman tera • Marathi: देव सावर Dev-savar • Tamil: வெள்ளைக்குங்கிலியம் Vellaikungiliyam • Malayalam: Kallilavu • Bengali: সেমল Semal • Kuki: Inpang • Assamese: Dumboil • Sanskrit: कूटशाल्मली Kutasalmali 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Showy%20Silk%20Cotton%20Tree.html ചിത്രങ്ങൾ
* http://ecocrop.fao.org/ecocrop/srv/en/cropView?id=3758 

വർഗ്ഗം:വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ
വർഗ്ഗം:കേരളത്തിലെ സസ്യജാലം
അഡിസ്കോമ്പ് സൈനികസെമിനാരി

ദക്ഷിണ ലണ്ടനിലെ ക്രോയ്ഡോണിൽ അഡിസ്കോമ്പ് എന്നയിടത്ത് നിലനിന്നിരുന്ന ഒരു സൈനിക അക്കാദമിയായിരുന്നു **ഈസ്റ്റ് ഇന്ത്യ കമ്പനി സൈനികസെമിനാരി**. **അഡിസ്കോമ്പ് സൈനികസെമിനാരി** എന്നും **അഡിസ്കോമ്പ്** എന്നു മാത്രമായും അറിയപ്പെട്ടിരുന്നു. 1809-ൽ ആരംഭിക്കുകയും 1861 വരെ പ്രവർത്തിക്കുകയും ചെയ്ത ഈ അക്കാദമിയുടെ ലക്ഷ്യം ഈസ്റ്റ് ഇന്ത്യ കമ്പനിയുടെ സ്വകാര്യസേനയിൽ പ്രവർത്തിക്കുന്നതിനുള്ള സൈനികോദ്യോഗസ്ഥരെ പരിശീലിപ്പിച്ചെടുക്കുക എന്നതായിരുന്നു.
1855-ൽ ഇതിന്റെ പേര് **ഈസ്റ്റ് ഇന്ത്യ കമ്പനി മിലിറ്ററി കോളേജ്** എന്നും 1858-ൽ ഈ കോളേജ് ബ്രിട്ടീഷ് സർക്കാർ ഏറ്റെടുത്തതിനെത്തുടർന്ന് **റോയൽ ഇന്ത്യ മിലിറ്ററി കോളേജ്** എന്നും മാറ്റിയിരുന്നു.

ഈസ്റ്റ് ഇന്ത്യ കമ്പനിക്കുവേണ്ടിയുള്ള സിവിലിയൻ ഉദ്യോഗസ്ഥരെ പരിശീലിപ്പിക്കുന്നതിനുള്ള ഹെർട്ഫോഡ്ഷയറിലെ ഹൈലിബറി കോളേജ് ഇതിന്റെ സഹോദരസ്ഥാപനമായിരുന്നു.

## അവലംബം

വർഗ്ഗം:സൈനിക അക്കാദമികൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
ഹൈലിബറി കോളേജ്

ഇംഗ്ലണ്ടിലെ ഹെർട്ഫോഡ്ഷയറിലെ ഹെർട്ഫോഡ് ഹീത്തിൽ പ്രവർത്തിച്ചിരുന്ന ഒരു കലാലയമാണ് **ഈസ്റ്റ് ഇന്ത്യ കോളേജ്**. **ഹൈലിബറി കോളേജ്** എന്നും അറിയപ്പെട്ടിരുന്നു. ഇന്ത്യയിലെ ഭരണരംഗത്തേക്കുള്ള ഉദ്യോഗസ്ഥരെ പരിശീലിപ്പിക്കുന്നതിന് 1806-ൽ ഈസ്റ്റ് ഇന്ത്യ കമ്പനിയാണ് ഈ കോളേജ് സ്ഥാപിച്ചത്. ഇതിന്റെ ഒരു പ്രതിരൂപമെന്നോണം, സൈനികരെ പരിശീലിപ്പിക്കുന്നതിന് അഡിസ്കോമ്പ് എന്ന സൈനിക അക്കാദമിയും കമ്പനിക്കുണ്ടായിരുന്നു.

## ചരിത്രം
പത്തൊമ്പതാം നൂറ്റാണ്ടിന്റെ തുടക്കത്തിൽ ബ്രിട്ടീഷ് ഇന്ത്യയിലെ ഗവർണർ ജനറലായിരുന്ന റിച്ചാഡ് വെല്ലസ്ലി, കൽക്കത്തയിൽ ഫോർട്ട് വില്യം കോളേജ് സ്ഥാപിച്ചതിന്റെ ഭാഗമായാണ് കൽക്കത്ത റൈറ്റേഴ്സ്ബിൽഡിങ്ങിൽ ഹൈലീബറി കോളേജും സ്ഥാപിച്ചത്. ഇന്ത്യയിലെ ഭരണരംഗത്തേക്ക് വേണ്ട ഉദ്യേഗസ്ഥരെ വാർത്തെടുക്കലായിരുന്നു ഈ കോളേജിന്റെ ലക്ഷ്യം. കോളേജ് നടത്തുന്നതിന് പറ്റിയ സ്ഥലം ഇംഗ്ലണ്ടാണെന്ന് കണ്ടതിനെത്തുടർന്ന് 1809-ൽ ഹെർട്ഫോഡ്ഷയറിൽ കാമ്പസ് തുറന്നു. അതിന്റെ അര നൂറ്റാണ്ട് പ്രവർത്തനകാലയളവിൽ 2000-ത്തോളം പേരെ, ഉദ്യോഗസ്ഥരായി ഈ കോളേജ് ഇന്ത്യയിലേക്കയച്ചു.

## പഠനവിഷയങ്ങൾ
യൂറോപ്യൻ, പൗരസ്ത്യം എന്നിങ്ങനെ രണ്ടു വിഭാഗത്തിലുള്ള പഠനരീതികളാണ് ഹൈലീബറിയിൽ ഉണ്ടായിരുന്നത്. യൂറോപ്യൻ രീതിയിൽ സാഹിത്യം, ചരിത്രം, രാഷ്ട്രമീംമാംസ, സാമ്പത്തികശാസ്ത്രം, ഇംഗ്ലീഷ് നിയമം, കണക്ക്, നാച്വറൽ ഫിലോസഫി എന്നിവ വിഷയങ്ങളായിരുന്നു. പൗരസ്ത്യരീതിയിൽ ഹിന്ദുത്വം, ഏഷ്യൻ ചരിത്രം, സംസ്കൃതം, പേർഷ്യൻ, അറബി, ഹിന്ദി, ബംഗാളി, മറ്റ് ഇന്ത്യൻ നാട്ടുഭാഷകൾ എന്നിവയായിരുന്നു പഠനവിഷയങ്ങളായിരുന്നത്. ഏഷ്യൻ ചരിത്രം തർക്കങ്ങളെത്തുടർന്ന് പിൽക്കാലത്ത് ഒഴിവാക്കി.

## അവലംബം

വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം:ഇംഗ്ലണ്ടിലെ കലാലയങ്ങൾ
പെലിക്കൻ

പെലിക്കനിഡെ കുടുംബത്തിൽപ്പെട്ട ജലപക്ഷികളുടെ ഒരു വർഗ്ഗമാണ് **പെലിക്കനുകൾ**. പക്ഷി വർഗ്ഗത്തിൽ ഉൾപ്പെടുന്ന പെലിക്കനുകൾ പറക്കുകയും നീന്തുകയും ചെയ്യും. നീണ്ട കൊക്കുകളും ഇരയെ പിടിച്ചിട്ട് വിഴുങ്ങുന്നതിനുമുമ്പ് വെള്ളം വാർത്തിക്കളയാനുതകുന്ന കഴുത്തിൽ തൂങ്ങിക്കിടക്കുന്ന വലിയ സഞ്ചിയും ഇവയുടെ പ്രത്യേകതയാണ്. പെലിക്കനുകൾ വളരെവേഗത്തിൽ പറന്നുവന്ന് ജലാശയങ്ങളിൽ നിന്ന് മീൻ  കൊത്തി പിടിക്കും. പെറുവിയൻ പെലിക്കൻ, ബ്രൗൺ പെലിക്കൻ എന്നിവയൊഴിച്ചുള്ള പെലിക്കനുകൾക്ക് പൊതുവേ വിളറിയ നിറങ്ങളാണ്. ഇണചേരുന്ന കാലമാവുമ്പോഴേയ്ക്കും ഇവയുടെ ചുണ്ടുകളും സഞ്ചികളും മുഖത്തെ തൊലിയുമൊക്കെ നിറം തുടുത്തു വരും. ഭൂമിയിൽ നിലവിലുള്ള എട്ടു തരം പെലിക്കനുകൾ തുറന്ന സമുദ്രത്തിലും ദക്ഷിണ അമേരിക്കയുടെ ഉൾഭാഗങ്ങളിലും അന്റാർട്ടിക്കയിലുമൊഴിച്ച് ലോകത്തിന്റെ എല്ലാഭാഗത്തുംതന്നെയുണ്ട്.

## പദോത്പത്തി
പെലിക്കൻ എന്ന പദം pelican എന്ന ആംഗലേയപദത്തിൽനിന്ന് നേരിട്ട് സ്വീകരിച്ചതാണ്.

## പുറത്തേയ്ക്കുള്ള കണ്ണികൾ
* പെലിക്കൻ വീഡീയോകൾ ഇന്റർനെറ്റ് ബേഡ് കളക്ഷനിൽ

വർഗ്ഗം:പെലിക്കനുകൾ
വർഗ്ഗം:പക്ഷികൾ
വർഗ്ഗം:സജീവ ഫോസിലുകൾ
കോർക്ബോൾ

ഒരു ബേസ്ബോളിനു സമാനമായ തുന്നിയ 1.6 ഓൺസ്(45 ഗ്രാം) വലിപ്പമുള്ള ഒരു ബോളുപയോഗിച്ചുകളിക്കുന്ന കളിയാണ് **കോർക്ബോൾ**. ഈ കളിയ്ക്കുപയോഗിക്കുന്ന ബോളിനും കോർക്ബോൾ എന്നു പറയുന്നു. ഇതു കളിക്കുന്ന ബാറ്റിന്റെ ബാരലിനു  വ്യാസമുണ്ട്. 1890കളിൽ മിസൂറിയിലെ സെന്റ് ലൂയിസിലെ തെരുവുകളിൽ തുടക്കമിട്ടതാണ് ഈ കളി. പിന്നീട് ഇവിടെനിന്ന് പട്ടാളത്തിൽ ചേർന്നവർ രണ്ടാം ലോകമഹായുദ്ധകാലത്തും കൊറിയൻ യുദ്ധകാലത്തും സഹപ്രവർത്തകരുടെയിടയിൽ പ്രചാരം കൊടുത്ത് യിൽ ഇന്ന് അമേരിക്കൻ ഐക്യനാടുകളിലൊട്ടാകെ പല കോർക്ബോൾ ഗെയിം ലീഗുകളുമുണ്ട്. ബേസ്ബോളുമായി കളിയ്ക്കു ഏറെ സമാനതകളുണ്ടെങ്കിലും ബേസ് റണ്ണിങ് ഇല്ലാത്തതിനാൽ ബേസ്ബോളിനു വേണ്ടതിനേക്കാൽ കുറച്ച് സ്ഥലമേ കോർക്ബോൾ കളിക്കാൻ വേണ്ടൂ. 

## അവലംബം


വർഗ്ഗം:ടീം കായികവിനോദങ്ങൾ
വർഗ്ഗം:പന്തുപയോഗിച്ചുള്ള കളികൾ
വില്ല്യം ബെന്റിക്

ഒരു ബ്രിട്ടീഷ് സൈനികോദ്യോഗസ്ഥനും ഭരണകർത്താവുമായിരുന്നു **വില്ല്യം ബെന്റിക് പ്രഭു** എന്നറിയപ്പെടുന്ന **വില്യം ഹെൻറി കാവെൻഡിഷ്-ബെന്റിക്**. (ജീവിതകാലം: 1774 സെപ്റ്റംബർ 14 &ndash; 1839 ജൂൺ 17). 1828 മുതൽ 1835 വരെ ബ്രിട്ടീഷ് ഇന്ത്യയുടെ ഗവർണർ ജനറലായിരുന്നു.
## ഇന്ത്യയിൽ
വില്യം ബെന്റിക്കിന്റെ ഇന്ത്യയിലെ ഭരണകാലം പരിഷ്കരണകാലം എന്നറിയപ്പെടുന്നു. പരിഷ്കാരങ്ങൾ പ്രധാനമായും സാമ്പത്തികരംഗത്തായിരുന്നു. മുൻകാലത്തെ ആക്രമണോത്സുകനയങ്ങൾ മൂലം ഈസ്റ്റ് ഇന്ത്യ കമ്പനിക്കുണ്ടായ നഷ്ടങ്ങൾ നികത്തലായിരുന്നു പ്രധാനം. അദ്ദേഹം ഭരണമേൽക്കുന്നതിന് തൊട്ടുമുമ്പ് കമ്പനി കൂട്ടിച്ചേർത്ത ബർമ്മയുടെ ഭാരം കൂടി ഇതിൽ ഉൾപ്പെട്ടിരുന്നു. ക്രിസ്ത്യൻ സുവിശേഷപ്രവർത്തനങ്ങളോട് മമത പ്രകടിപ്പിച്ചിരുന്ന ബെന്റിക് പ്രായോഗികതയുടെ വക്താവായിരുന്നു. ഭൂപ്രഭുക്കൻമാരെ സാധ്യമായിടത്തോളം ഒഴിവാക്കി കൃഷിക്കാരിൽനിന്ന് നേരിട്ട് നികുതിസ്വീകരിച്ച് മെച്ചപ്പെട്ട വരുമാനവും ഭരണവും കാഴ്ചവെക്കാനാകുമെന്ന് അദ്ദേഹം കരുതി. ഇതിനായി വടക്കുപടിഞ്ഞാറൻ പ്രവിശ്യകളിലെ സർവ്വേ, നികുതി തിട്ടപ്പെടുത്തൽ തുടങ്ങിയവ നടത്തിയിരുന്ന റോബർട്ട് ബേഡ്, ജെയിംസ് തോമാസൺ എന്നിവരുടെ പ്രവർത്തനങ്ങലെ ബെന്റിക് പ്രോത്സാഹിപ്പിച്ചു. ഇന്ത്യയിൽ സിവിൽ ക്രിമിനൽ നിയമങ്ങളുണ്ടാക്കാൻ തുടക്കമിട്ടു. ഇംഗ്ലീഷ് മാധ്യമത്തിലുള്ള വിദ്യാഭ്യാസത്തിന് ഊന്നൽ നൽകി. 1830-കളിലെ വളരെ ശോചനീയമായ സാമ്പത്തികസാഹചര്യത്തിലും സാധ്യമായിടത്തുനിന്നാല്ലം വിഭവങ്ങൾ സമാഹരിച്ച് റോഡുകളും കനാലുകളും നിർമ്മിക്കുന്നതിന് തുടക്കമിട്ടു.

## കുറിപ്പുകൾ
* 

## അവലംബം

വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
വടക്കുപടിഞ്ഞാറൻ പ്രവിശ്യകൾ

ഇന്നത്തെ ഉത്തരേന്ത്യയുടെ ഭാഗങ്ങൾ ഉൾപ്പെട്ട ബ്രിട്ടീഷ് ഇന്ത്യയിലെ ഒരു ഭരണമേഖലയായിരുന്നു **വടക്കുപടിഞ്ഞാറൻ പ്രവിശ്യകൾ** (). കീഴടങ്ങിയതും പിടിച്ചടക്കിയതുമായ പ്രവിശ്യകളിൽ നിന്നാണ് 1836-ൽ ഈ മേഖല രൂപമെടുത്തത്. 1902-ൽ യുണൈറ്റെഡ് പ്രോവിൻസസ് ഓഫ് ആഗ്ര ആൻഡ് ഔധിനകത്തെ  ആഗ്ര പ്രവിശ്യയായി മാറുംവരെ കാലാനുഗതമായ രൂപമാറ്റങ്ങളോടെ ഈ മേഖല നിലനിന്നിരുന്നു.

കിഴക്ക് നേപ്പാളും അവധും, തെക്ക് ബംഗാളിന്റെ അധോപ്രവിശ്യകളിലുൾപ്പെട്ട ബുന്ദേൽഖണ്ട്, തെക്കുപടിഞ്ഞാറ് സിന്ധ്യകളും രജപുത്താനയും, വടക്ക് പഞ്ചാബ്, ഡെറാഡൂൺ, കുമൗൺ, നേപ്പാൾ എന്നിവയായിരുന്നു 1830-കളിലെ വടക്കുപടിഞ്ഞാറൻ പ്രവിശ്യകളുടെ അതിരുകൾ. പ്രധാനമായും അവധ് അടിയറവച്ച പ്രദേശങ്ങൾ, മറാഠർ, ഗൂർഖകൾ എന്നിവരിൽനിന്നും ബ്രിട്ടീഷുകാർ പിടിച്ചെടുത്ത പ്രദേശങ്ങൾ എന്നിവ ഉൾപ്പെട്ടതായിരുന്നു വടക്കുപടിഞ്ഞാറൻ പ്രവിശ്യകൾ. ഇത് ഡെൽഹി, മീറഠ്, രോഹിൽഖണ്ഡ്, ആഗ്ര, അലഹബാദ്, ബനാറസ് എന്നിങ്ങനെ ആറു ഭരണപ്രദേശങ്ങളായി തിരിച്ചിരുന്നു. 1833-35 കാലത്ത് അലഹബാദ് ആയിരുന്നു ഇതിന്റെ തലസ്ഥാനം. അതിനുശേഷം ഒരു വർഷം ആഗ്രയും. 1836-ൽ ആഗ്ര, കൽക്കത്ത പ്രെസിഡെൻസിയിലെ ഒരു പ്രവിശ്യയായി മാറി.

കേന്ദ്രീകൃതഭരണസംവിധാനം ലക്ഷ്യംവച്ചുകൊണ്ടുള്ള പുരോഗമനനയങ്ങളായിരുന്നു പ്രവിശ്യയുടെ ഭരണകർത്താക്കൾ എടുത്തിരുന്നത്. ഈ നയത്തിന്റെ പ്രധാനതെളിവുകളിലൊന്ന് മഹൽവാരി എന്ന പുതിയ നികുതിസമ്പ്രദായമാണ്. ഗ്രാമസഭകളെ അഥവാ മഹലിനെ അടിസ്ഥാനഘടകമായി നികുതി നിർണ്ണയിക്കുന്ന സമ്പ്രദായമായിരുന്നു ഇത്. 1822 മുതൽ മഹൽവാരി രീതിക്കനുയോജ്യമായ നികുതികണക്കാക്കൽ ശ്രമങ്ങൾ നടത്തിയെങ്കിലും ഭരണ അസൗകര്യം മൂലവും നികുതി തുക ഏറിയിരുന്നതുകൊണ്ടും നടപ്പാക്കാനാവുന്നുണ്ടായിരുന്നില്ല. 1833-ൽ വില്യം ബെന്റിക്കിന്റെ കാലത്തുവന്ന ഒമ്പതാം ചട്ടം (റെഗുലേഷൻ IX) അനുസരിച്ചുള്ള നികുതികണക്കാക്കലോടെയാണ് കാര്യങ്ങൾ നേരെയായത്. വടക്കുപടിഞ്ഞാറൻ പ്രവിശ്യകളിൽ ഭൂസർവേ നടത്തി നികുതി തിട്ടപ്പെടുത്തുന്നത് നടപ്പാക്കുന്നതിന് ഉത്തരവാദപ്പെട്ട ഉദ്യോഗസ്ഥൻ റോബർട്ട് മെർട്ടിൻസ് ബേഡ് ആയിരുന്നു. നികുതി തിട്ടപ്പെടുത്തുന്നതിന് വിപുലമായ സർവേ നടപടികൾ ഇക്കാലയളവിൽ നടന്നു. ജെയിംസ് തോമാസൺ, ജോൺ ലോറൻസ് എന്നിവരും ഈ മേഖലയിൽ പ്രവർത്തിച്ച പ്രമുഖരാണ്.

## അവലംബം

വർഗ്ഗം:ബ്രിട്ടീഷ് ഇന്ത്യയിലെ പ്രവിശ്യകൾ
വർഗ്ഗം:ഉത്തർപ്രദേശിലെ ബ്രിട്ടീഷ് ഭരണം
ടാ തടിയാ

ആഷിഖ് അബു സംവിധാനം ചെയ്ത് 2012 ഡിസംബർ 21-നു പുറത്തിറങ്ങിയ ഒരു മലയാളചലച്ചിത്രമാണു് ***ടാ തടിയാ***. ശേഖർ മേനോൻ, ശ്രീനാഥ്  ഭാസി, ആൻ അഗസ്റ്റിൻ എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ശ്യാം പുഷ്കരൻ, അഭിലാഷ് കുമാർ, ദിലീഷ് നായർ എന്നിവർ ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥാതന്തു
തടി കൂടിയവർ ജീവിതത്തിൽ അനുഭവിക്കുന്ന പ്രശ്നങ്ങളാണു ഈ ചിത്രത്തിന്റെ പ്രമേയം. സമൂഹം കൗതുകത്തോടെയും തെല്ലു പരിഹാസത്തോടെയും  നോക്കിക്കാണുന്ന    പൊണ്ണത്തടിയന്മാരുടെ പ്രശ്നങ്ങളാണ് ചെറിയൊരു കഥയിലൂടെ ആഷിക് അവതരിപ്പിക്കുന്നത്.

## അഭിനേതാക്കൾ
* ശേഖർ മേനോൻ – ലൂക്ക് ജോൺ പ്രകാശ്
* ശ്രീനാഥ് ഭാസി – സണ്ണി ജോസ് പ്രകാശ്
* ആൻ അഗസ്റ്റിൻ – ആൻ മേരി താടിക്കാരൻ
* നിവിൻ പോളി – രാഹുൽ വൈദ്യർ
* വിനയ് ഫോർട്ട് – ശന്തനു
* മണിയൻപിള്ള രാജു – ജോൺ പ്രകാശ് പാലയ്ക്കൽ
* ഇടവേള ബാബു – ജോസ് പ്രകാശ് പാലയ്ക്കൽ
* അരുന്ധതി നാഗ് – നൈറ്റ് റൈഡർ
* വി.കെ. ശ്രീരാമൻ – ഹാജിയാർ
* ജയരാജ് വാര്യർ – കോതാട് ദാസൻ
* എൻ.എൽ. ബാലകൃഷ്ണൻ – പ്രകാശൻ പാലയ്ക്കൽ
* കുഞ്ചൻ – ജോഷ്വാ താടിക്കാരൻ
* തെസ്നി ഖാൻ – റാണി താടിക്കാരൻ

## നിർമ്മാണം
ഒ.പി.എം. സിനിമയുമായി ചേർന്ന് ആന്റോ ജോസഫാണ് ഈ ചിത്രം നിർമ്മിച്ചത്. എറണാകുളത്തും ഫോർട്ട് കൊച്ചിയിലുമാണ് ചിത്രീകരണം നടന്നത്.

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''ടാ തടിയാ'' – m3db.com

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആഷിഖ് അബു സം‌വിധാനം ചെയ്ത ചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:ശ്യാം പുഷ്കരൻ തിരക്കഥയെഴുതിയ മലയാളചലച്ചിത്രങ്ങൾ
അജിൻക്യ രഹാനെ

**അജിൻക്യ മധുകർ രഹാനെ** (ജനനം: 5 ജൂൺ 1988, മഹാരാഷ്ട്ര, ഇന്ത്യ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ ബാറ്റ്സ്മാനാണ് അദ്ദേഹം. ആഭ്യന്തര ക്രിക്കറ്റിൽ മുംബൈ ടീമിനുവേണ്ടിയും, ഐ.പി.എൽൽ ചെന്നൈ സൂപ്പർ കിങ്സിനു വേണ്ടിയുമാണ് അദ്ദേഹം കളിക്കുന്നത്. ഒരു മികച്ച മുൻനിര ബാറ്റ്സ്മാനാണ് അദ്ദേഹം.

## മികച്ച പ്രകടനങ്ങൾ
### രാജ്യാന്തര ഏകദിന ക്രിക്കറ്റ്

### രാജ്യാന്തര ട്വന്റി 20 ക്രിക്കറ്റ്‌
2011 ഓഗസ്റ്റ് 31ന് അദ്ദേഹം തന്റെ രാജ്യാന്തര ട്വന്റി 20 അരങ്ങേറ്റം കുറിച്ചു.

## അവലംബം

## പുറത്തേക്കുള്ള കണ്ണീകൾ
* 
* 
* 
* ദ്രാവിഡിന്റെ ഒഴിവ് നികത്താൻ രഹാനെ(ഓഗസ്റ്റ് 2012)
* class=14;id=6593; type=tournament

വർഗ്ഗം:1988-ൽ ജനിച്ചവർ
വർഗ്ഗം:ജൂൺ 5-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
ടക്സ് റേസർ

ലിനക്സ് ഭാഗ്യ ചിഹ്നമായ ടക്സിനെ അടിസ്ഥാനമാക്കിയുള്ള ഒരു സ്വതന്ത്ര ത്രിമാന കമ്പ്യൂട്ടർ കളിയാണ് **ടക്സ് റേസർ**. മഞ്ഞു പ്രദേശത്തു കൂടെ തെന്നി നീങ്ങുന്ന ടക്സിനെ നിയന്ത്രിച്ച് നിശ്ചിത എണ്ണം ഹെറിംഗ് മത്സ്യങ്ങളെ സ്വന്തമാക്കി നിശ്ചിത സമയത്തിനുള്ളിൽ ലക്ഷ്യസ്ഥാനത്തെത്തിക്കുക എന്നതാണ് കളി. ചെടികളിലും പാറകളിലും തട്ടുമ്പോൾ ടക്സിന് വേഗം കുറയുകയും ലക്ഷ്യസ്ഥാനത്ത് എത്താനാകാതെ വരികയും ചെയ്യുന്നു.

2001-ലെ കണക്കനുസരിച്ച് ടക്സ് റേസർ ഔദ്യോഗികമായി ഒരു ദശലക്ഷത്തിലധികം തവണ ഡൗൺലോഡ് ചെയ്യപ്പെട്ടു. ഗ്രാഫിക്‌സ്, വേഗതയേറിയ ഗെയിംപ്ലേ, റീപ്ലേബിലിറ്റി എന്നിവയ്‌ക്ക് പലപ്പോഴും പ്രശംസ നേടുകയും ലിനക്‌സ് ഉപയോക്താക്കൾക്കും സ്വതന്ത്ര സോഫ്‌റ്റ്‌വെയർ കമ്മ്യൂണിറ്റിയ്‌ക്കും ആരാധകർക്കും ഒരു പോലെ പ്രിയങ്കരനായിരുന്നു. ഗെയിമിന്റെ ജനപ്രീതി വർദ്ധിക്കുകയും, ഗ്രാഫിക്സും മൾട്ടിപ്ലെയറും ഉൾപ്പെടുന്ന ഈ ഗെയിമിനെ വാണിജ്യവൽക്കരിക്കുകയും ചെയ്തു, കൂടാതെ ഒരു ആർക്കേഡ് അഡാപ്റ്റേഷൻ ലഭിക്കുന്ന ആദ്യത്തെ ജിപിഎൽ ലൈസൻസുള്ള ഗെയിമായി ഇത് മാറി. സൺസ്പൈർ സ്റ്റുഡിയോ വികസിപ്പിച്ച് പുറത്തിറക്കിയ ഒരേയൊരു ഉൽപ്പന്നമാണിത്, അതിനുശേഷം കമ്പനി പിരിച്ചുവിട്ടു.
## ഗെയിംപ്ലേ

ടക്‌സ് റേസർ ഒരു റേസിംഗ് ഗെയിമാണ്, അതിൽ കളിക്കാരൻ ഒരു പർവതത്തിലുടനീളം ടക്‌സിനെ നിയന്ത്രിക്കണം. ടക്സിന് ഇടത്തോട്ടും വലത്തോട്ടും ബ്രേക്ക് ചെയ്യാനും ചാടാനും തുഴയാനും ചിറകുകൾ അടിക്കാനും കഴിയും. കളിക്കാരൻ ബ്രേക്കുകളും ടേൺ ബട്ടണുകളും അമർത്തിയാൽ, ടക്സ് ഒരു ടൈറ്റ് ടേൺ നടത്തും. ഗ്രൗണ്ടിലെ പാഡലിംഗ് ബട്ടണുകൾ അമർത്തുന്നത് ടക്സിന് കുറച്ച് അധിക വേഗത നൽകുന്നു. പാഡലിംഗ് വേഗത നൽകുന്നത് നിർത്തുകയും സ്പീഡോമീറ്റർ മഞ്ഞനിറമാകുമ്പോൾ ടക്‌സിന്റെ വേഗത കുറയ്ക്കുകയും ചെയ്യുന്നു. ടക്‌സിന് ചരിവുകളിൽ നിന്ന് സ്ലൈഡ് ചെയ്യാനോ ചാട്ടം ചാർജ് ചെയ്യാനോ വേണ്ടി താത്കാലികമായി മിഡ്‌എയറിലേക്ക് വിക്ഷേപിക്കാൻ കഴിയും, ഈ സമയത്ത് അയാൾക്ക് തന്റെ ഫ്ലിപ്പറുകൾ ഫ്ലാപ്പ് ചെയ്ത് കൂടുതൽ ദൂരം പറക്കാനും ഇടത്തോട്ടോ വലത്തോട്ടോ ദിശ ക്രമീകരിക്കാനും കഴിയും. കോഴ്‌സിന്റെ ഏതെങ്കിലും ഭാഗത്ത് പെൻഗ്വിൻ കുടുങ്ങിയിട്ടുണ്ടെങ്കിൽ കളിക്കാരന് അത് റീസെറ്റ് ചെയ്യാനും കഴിയും.
## അവലംബം

## പുറംകണ്ണികൾ
* എക്സ്ട്രീം ടക്സ് റേസർ വെബ്സൈറ്റ് 
* പ്ലാനെറ്റ് പെൻഗ്വിൻ റേസർ 
* പ്ലാനെറ്റ് പെൻഗ്വിൻ റേസർ ബെർലിയോസിൽ 
* പ്ലാനെറ്റ് പെൻഗ്വിൻ റേസർ ക്ലികിൽ 
* ടക്സ് റേസർ ഡൗൺലോഡ്.കോമിൽ
* ഓപ്പൺ റേസർ ഹോംപേജ് 
* ഓപ്പൺ ടക്സ് റേസറിന്റെ പഴയ പതിപ്പുകൾ
* ടക്സ് റേസർ ആർക്കേഡ്* ടക്സ്2 ആർക്കേഡ്
* ടക്സ് റേസർ ബെല്ലി ക്ലബ്ബ് 
* ടക്സ് റേസർ മൊബിഗെയിംസിൽ
* ജാസ്മിൻ പാട്രിയുമായുള്ള അഭിമുഖം 
* ലിനക്സ് വേൾഡിൽ ടക്സ് റേസർ നിരൂപണം.
* എക്സ്ട്രീം ടക്സ് റേസറിനെ സംബന്ധിച്ച് ലിനക്സ് പ്രാറ്റിക്വ് മാഗസിനിലെ ഫ്രഞ്ച് ലേഖനം

വർഗ്ഗം:കമ്പ്യൂട്ടർ ഗെയിമുകൾ
വർഗ്ഗം:ഓപൺ സോഴ്സ് ഗെയിമുകൾ
ട്രിഫിഡ് നെബുല

ധനു രാശിയിൽ സ്ഥിതിചെയ്യുന്ന ഒരു H II മേഖലയാണ് **മെസ്സിയർ 20** (**M20**) അഥവാ **NGC 6514**. ട്രിഫിഡ് നെബുല എന്ന പേരിലും ഇത് അറിയപ്പെടുന്നു.

## ചരിത്രം
1750-ൽ ഗിയോം ലെ ജെന്റിൽ ആണ് ഈ നീഹാരികയെ കണ്ടെത്തിയത്. ചാൾസ് മെസ്സിയർ തന്റെ പട്ടികയിൽ ഇതിനെ ഇരുപതാമത്തെ അംഗമായി ചേർത്തു. ജോൺ ഹെർഷലാണ് ഇതിന് ട്രിഫിഡ് നെബുല എന്ന പേര് നൽകിയത്.

## നിരീക്ഷണം
*ട്രിഫിഡ്* എന്നാൽ മൂന്ന് ഭാഗങ്ങളായി വിഭജിക്കപ്പെട്ടത് എന്നാണർത്ഥം. നീഹാരികയെ സാമാന്യം വലിയ ദൂരദർശിനിയിലൂടെ നിരീക്ഷിച്ചാൽ മൂന്ന് ഭാഗങ്ങളായി വിഭജിക്കപ്പെട്ടതുപോലെ കാണുന്നതിനാലാണ് ഈ പേര് ലഭിച്ചത്. 

മെസ്സിയർ 20 വിവിധതരം ജ്യോതിശാസ്ത്രവസ്തുക്കളുടെ സംയോഗമാണ്. ഒരു തുറന്ന താരവ്യൂഹം, താഴെ ചുവന്ന നിറത്തിൽ കാണുന്ന ഒരു എമിഷൻ നീഹാരിക, മുകളിൽ നീലനിറത്തിൽ കാണുന്ന ഒരു പ്രതിഫലനനീഹാരിക, നീഹാരികയെ മൂന്നായി വിഭജിക്കുന്ന ഇരുണ്ട നീഹാരിക (ബർണാർഡ് 85 എന്നതാണ് ഇതിന്റെ ബർണാർഡ് സംഖ്യ) എന്നിവ ചേർന്നതാണ് M20. ചെറിയൊരു ദൂരദർശിനിയിലൂടെ നോക്കിയാൽ പോലും വളരെ പ്രത്യേകതകളുള്ള ഒരു ജ്യോതിശാസ്ത്രവസ്തുവാണ് ഇത് എന്നതിനാൽ അമേച്വർ ജ്യോതിശാസ്ത്രജ്ഞർക്ക് ഇത് പ്രിയപ്പെട്ടതാണ്. 6.3 ആണ് ദൃശ്യകാന്തിമാനം.

വളരെയധികം ജ്യോതിശാസ്ത്രവസ്തുക്കളുള്ള ആകാശഭാഗത്താണ് മെസ്സിയർ 20 സ്ഥിതിചെയ്യുന്നത്. ലഗൂൺ നെബുല ഇതിന് 2 ഡിഗ്രി മാത്രം അകലെയാണ്.

## സവിശേഷതകൾ
ഭൂമിയിൽ നിന്ന് 5,200 പ്രകാശവർഷം അകലെയായാണ് M20 നിലകൊള്ളുന്നത്. 

[200px|ലഘുചിത്രം|ഇടത്ത്‌|[ഹബിൾ ബഹിരാകാശ ദൂരദർശിനി സൃഷ്ടിച്ച ഫാൾസ് കളർ ചിത്രം]]
1997-ൽ ഹബിൾ ബഹിരാകാശ ദൂരദർശിനി ഹൈഡ്രജൻ, അയണീകൃത സൾഫർ, ഇരട്ട അയണീകൃത ഓക്സിജൻ എന്നിവയിൽ നിന്നുള്ള പ്രസരണം വേർതിരിക്കുന്ന ഫിൽട്ടറുകളുപയോഗിച്ച് നീഹാരികയെ നിരീക്ഷിക്കുകയും ഈ ചിത്രങ്ങളെ കൂട്ടിച്ചേർത്ത് കണ്ണുകൾക്ക് നീഹാരിക എങ്ങനെ ദൃശ്യമാകും എന്ന് സൂചിപ്പിക്കുന്ന ഒരു ഫാൽസ് കളർ ചിത്രം സൃഷ്ടിക്കുകയും ചെയ്തു.

ഭ്രൂണാവസ്ഥയിലുള്ള നക്ഷത്രങ്ങൾ നിറഞ്ഞ പൊടിയും വാതകങ്ങളും കൊണ്ട് സാന്ദ്രമായ ഒരു നക്ഷത്രരൂപീകരണമേഖല ഈ ചിത്രങ്ങളിൽ കാണാനാകും. നീഹാരികയുടെ കേന്ദ്രനക്ഷത്രത്തിൽ നിന്ന് 8 പ്രകാശവർഷം അകലെയാണ് ഈ സാന്ദ്രമേഘത്തിന്റെ സ്ഥാനം. 0.75 പ്രകാശവർഷം നീളമുള്ള ഒരു വാതകജെറ്റ് മേഘത്തിൽ നിന്ന് പുറത്തുവരുന്നു. നക്ഷത്രരൂപീകരണത്തിന്റെ ഭാഗമായി പുറത്തുവരുന്ന വാതകങ്ങളാണ് ജെറ്റുകളാവുന്നത്, മേഘത്തിനകത്ത് സ്ഥിതിചെയ്യുന്ന പ്രായം കുറഞ്ഞ ഒരു നക്ഷത്രവസ്തുവാണ് ജേറ്റിന്റെ ഉത്ഭവസ്ഥാനം. നീഹാരികയുടെ കേന്ദ്രനക്ഷത്രത്തിൽ നിന്നുള്ള വികിരണങ്ങൾ ജെറ്റ് പ്രശോഭിക്കാൻ കാരണമാകുന്നു.

വാതകജെറ്റിന് വലതുഭാഗത്തായി വിരൽ രൂപത്തിലുള്ള ഒരു ഘടനയും ചിത്രങ്ങളിൽ നിന്ന് ദൃശ്യമായി. മേഘത്തിൽ നിന്ന് നീഹാരികയുടെ കേന്ദ്രത്തിലെ നക്ഷത്രത്തിന്റെ ദിശയിലേക്കാണ് ഈ വിരൽ ചൂണ്ടിനിൽക്കുന്നത്. ബാഷ്പീകരിക്കപ്പെടുന്ന വാതകഗ്ലോബ്യൂളുകൾക്ക് (Evaporating gaseous globule/EGG) ഉദാഹരണമാണിത്. ഇതിന്റെ അറ്റത്തായി വളരെ സാന്ദ്രമായ ഒരു വാതകഭാഗമുള്ളതിനാലാണ് നക്ഷത്രത്തിന്റെ ശക്തിയേറിയ വികിരണം മൂലം ഈ ഭാഗം നശിച്ചുപോകാത്തത്. 

ദൃശ്യപ്രകാശം വഴി കാണാനാകാത്ത 30 ഭ്രൂണാവസ്ഥയിലുള്ള നക്ഷത്രങ്ങളെയും 120 പുതുതായി ജനിച്ച നക്ഷത്രങ്ങളെയും 2005 ജനുവരിയിൽ നാസയുടെ സ്പിറ്റ്സർ ബഹിരാകാശ ദൂരദർശിനി M20-ൽ നിരീക്ഷിച്ചു.
300px|ലഘുചിത്രം|നടുവിൽ|M20 ന്റെ സ്ഥാനം

## അവലംബം

വർഗ്ഗം:മെസ്സിയർ വസ്തുക്കൾ
വർഗ്ഗം:ധനു (നക്ഷത്രരാശി)
വർഗ്ഗം:നീഹാരികകൾ